Η ΝΔ ξαναβάπτισε το πετυχημένο πρόγραμμα «Φιλόδημος» - iNotos.gr\nαπό Stavros Giakouvis 16 Ιουλίου 2020\nΤου Χάρη Μαμουλάκη,\nβουλευτής Ηρακλείου του ΣΥΡΙΖΑ, πολιτικού μηχανικού BEng MSc\nΕδώ και ένα χρόνο, από τότε που έγινε κυβέρνηση η ΝΔ, απαξιώνει συστηματικά το κυβερνητικό έργο του ΣΥΡΙΖΑ σε πολλούς και κομβικούς τομείς. Είναι πλέον γνωστή η τακτική της, που συνεπικουρείται από τα φιλικά και στρατευμένα μέσα ενημέρωσης. Από τη μία, συκοφαντεί σημαντικά έργα του ΣΥΡΙΖΑ, ώστε στη συνέχεια να τα οικειοποιηθεί. Ένα τρανταχτό παράδειγμα είναι η τύχη του εξαιρετικού και καινοτόμου προγράμματος της κυβέρνησης ΣΥΡΙΖΑ, «Φιλόδημος». Θεσμοθετήθηκε για να δώσει μια μεγάλη ανάσα στους Δήμους και να χρηματοδοτήσει πολλά και σημαντικά έργα υποδομής που είχαν στόχο τη βελτίωση της ποιότητας ζωής και τη στήριξη της οικονομικής δραστηριότητας των τοπικών κοινωνιών. Και είναι πολύ σημαντικό, το ότι αυτό έγινε με διαφανή και αξιοκρατικά κριτήρια, εξοβελίζοντας από όλα τα στάδια των διαδικασιών πελατειακές και ρουσφετολογικές λογικές, που κυριάρχησαν στη χώρα με τις προηγούμενες κυβερνήσεις της ΝΔ και του ΠΑΣΟΚ με τα γνωστά πλέον αποτελέσματα: την πτώχευση της χώρας και τη φτωχοποίηση μεγάλου μέρους των πολιτών της.\nΗ επιτυχία του προγράμματος «Φιλόδημος» ήταν καθολική καθώς το αίσθημα αποδοχής ήταν κοινό τόσο από τους αιρετούς Δημάρχους, όσο και από τους πολίτες της εκάστοτε τοπικής κοινωνίας. Οι ανάγκες της τοπικής αυτοδιοίκησης και τα έργα υποδομών ήταν, άλλωστε, προτεραιότητα για την κυβέρνηση του ΣΥΡΙΖΑ. Μέσω του «Φιλόδημου», σε λιγότερο από έναν χρόνο, εξασφαλίσαμε χρηματοδότηση ύψους 1,24 δισ. για 502 έργα. Δυστυχώς προτεραιότητα του Υπουργού Εσωτερικών, κ. Θεοδωρικάκου, και της κυβέρνησης της ΝΔ είναι η αποδόμηση του έργου του ΣΥΡΙΖΑ, ανεξαρτήτως των συνεπειών στην τοπική αυτοδιοίκηση, και κατ’ επέκταση στην καθημερινότητα των πολιτών.\nΑντί λοιπόν, η κυβέρνηση της ΝΔ να ακολουθήσει το στρατηγικό σχεδιασμό του ΣΥΡΙΖΑ για την ανάκαμψη των τοπικών κοινωνιών, υιοθετώντας και επεκτείνοντας ένα τόσο πετυχημένο πρόγραμμα, πριν από λίγους μήνες, κατήργησε το «Φιλόδημο» χωρίς μάλιστα, να αιτιολογεί σε βάσιμα στοιχεία την απόφαση της, αλλά ψελλίζοντας κατηγορίες ότι δήθεν η χρηματοδότηση από την ΕτεΠ δεν ήταν εξασφαλισμένη και ότι δήθεν ο «Φιλόδημος» δεν είχε πόρους. Γιατί το βασικό τους κίνητρό ήταν να υπονομευθεί το έργο του ΣΥΡΙΖΑ, πόσο μάλλον όταν αυτό είχε αγκαλιαστεί από δικούς τους, γαλάζιους δημάρχους.\nΆφησαν λοιπόν, επί μήνες τους Δήμους «ξεκρέμαστους» και τα έργα που «έτρεχαν» στον αέρα-και που είχαν εξασφαλισμένη χρηματοδότηση- για να έρθουν μετά και να αναγγείλουν μετά βαΐων και κλάδων το νέο πρόγραμμα έργων, δράσεων και αλληλεγγύης της αυτοδιοίκησης, Αντώνης Τρίτσης, που λήγει το 2023 και αφορά έργα υποδομών για τους 332 Δήμους και τις 13 Περιφέρειας, με προΰπολογισμό 2,5 ευρώ. Στην πραγματικότητα, γίναμε μάρτυρες μιας απλής …ονοματοδοσίας. Γιατί μπορεί ο Υπουργός Εσωτερικών κ. Θεοδωρικάκος να ξαναβάφτισε το πετυχημένο χρηματοδοτικό εργαλείο, αλλά η ουσία του παραμένει η ίδια. Και μάλιστα, βρίσκουμε και την ίδια δανειακή σύμβαση με την ΕτεΠ, αυτήν για την οποία μας κατηγορούν, ενώ προεκλογικά μας έταζαν νέα σύμβαση χρηματοδότησης. Η υποκρισία σε όλο της το μεγαλείο. Μέσα σε ένα βράδυ, μετέτρεψαν τις αιτήσεις των Δήμων για το πρόγραμμα Φιλόδημος, σε αιτήσεις των Δήμων για το πρόγραμμα Τρίτσης. Τα έργα που επαίρονται ότι εντάσσονται στο πρόγραμμα είναι αυτά που είχαν ενταχθεί στο «Φιλόδημο».\nΕνώ το πρόγραμμα του ΣΥΡΙΖΑ θεμελιώθηκε πάνω στις αρχές της διαφάνειας και της ισονομίας, στο πρόγραμμα της ΝΔ μειώνονται οι ενδιάμεσοι θεσμοί για την τελική απόφαση ένταξης και χρηματοδότησης, κάνοντας μάλιστα απαραίτητη την απόφαση υπουργού. Καθίσταται δηλαδή ο υπουργός συμμέτοχος στο ποιος είναι ο ανάδοχος ενός έργου με άμεση εμπλοκή στις αποφάσεις αίτησης και ένταξης στη διαδικασία πληρωμής. Ο κ. Θεοδωρικάκος αφαιρεί από τις υπηρεσίες του υπουργείου την αρμοδιότητα της αξιολόγησης και την αναθέτει σε ιδιώτες αξιολογητές. Μπορούμε όλοι να φανταστούμε τον λόγο: η αρχή της διαφάνειας και την αντικειμενικής διαδικασίας να αντικατασταθεί από την αρχή του κομματικού κριτηρίου. Με λίγα λόγια, επανέρχεται η λογική του….«κατόπιν ενεργειών του Υπουργού».\nΕν κατακλείδι, οι κύριοι της ΝΔ υποτιμούν τη νοημοσύνη και τη μνήμη όλων όσοι έχουν την εμπειρία του προγράμματος «Φιλόδημος». Το δήθεν «νέο» χρηματοδοτικό εργαλείο «Τρίτσης» χρησιμοποιεί την ίδια σύμβαση με την ΕτεΠ που έλεγαν ότι …δεν υπάρχει. Αυτή για την οποία μας κατηγορούσαν ότι είμαστε απατεώνες. Και με αυτή τη σύμβαση, που πιστοποιεί την εξασφάλιση δανειακής πίστωσης, επιχειρούν να ξανακερδίσουν την εμπιστοσύνη των Δημάρχων. Οι άνθρωποι της Τοπικής Αυτοδιοίκησης και οι πολίτες όμως, δεν είναι λωτοφάγοι. Γνωρίζουν καλά ότι για τη ΝΔ ήταν τελικά μονόδρομος να επαναφέρει το Πρόγραμμα «Φιλόδημος», έστω και με άλλο όνομα, γιατί ήταν απολύτως επιτυχημένο και αναγκαίο.


Γεωργιάδης από ΔΕΘ: Βιομηχανική παραγωγή, έρευνα και τεχνολογία θα καθορίσουν την οικονομική πρόοδο - Cryptonomist\n«Ο Οργανισμός Βιομηχανικής Ιδιοκτησίας βρίσκεται στο επίκεντρο των προσπαθειών μας για την πρόοδο της βιομηχανικής ιδιοκτησίας στην Ελλάδα, της πατέντας, της επιστημονικής έρευνας και της αξιοποίησης της σε εμπορικές εφαρμογές», τόνισε ο υπουργός Ανάπτυξης και Επενδύσεων Άδωνις Γεωργιάδης, μιλώντας σε εκδήλωση του ΟΒΙ στην 85η ΔΕΘ για την «Καινοτομία και Ανάπτυξη από Αξιοποίηση Επιτευγμάτων της Έρευνας στην Ελλάδα».\nΌπως είπε ο κ. Γεωργιάδης, ένα διαχρονικό αίτημα του Οργανισμού, η μεταφορά των σημάτων στις αρμοδιότητες του έγινε πράξη και ολοκληρώνεται μέσα στους επόμενους μήνες ,ενώ τόνισε ότι «θα είμαστε μαζί σε όλη αυτή την προσπάθεια μέχρι να έχουμε το αποτέλεσμα που θέλουμε, που είναι η οικονομική πρόοδος της χώρα μας που στηρίζεται ολοένα και περισσότερο στην βιομηχανική παραγωγή, στην μεταποίηση, στην έρευνα, στην τεχνολογία και λιγότερο στον τουρισμό, λιγότερο στην κατανάλωση. Δεν υποτιμώ φυσικά ούτε τον τουρισμό ,ούτε την κατανάλωση, αλλά δεν μπορεί η Ελλάδα να είναι μόνο αυτό. Η Ελλάδα είναι πολύ περισσότερα…».\nΘα πρέπει να κατανοήσουμε, πρόσθεσε, που βρισκόμαστε ως χώρα που θέλουμε να πάμε, την αλλαγή του παραγωγικού μας μοντέλου. Επομένως η καινοτομία η έρευνα και η ευρεσιτεχνία βρίσκονται στην πυρήνα της δουλειάς που θέλουμε να κάνουμε…».\n«Οι νέες και οι νέοι μας , είναι ένα εξαιρετικότερο δυναμικό αυτή την στιγμή στην Ευρώπη. Αν σήμερα έρχονται εταιρείες στην Ελλάδα έρχονται γιατί αυτό είναι το δυνατό μας στοιχείο που δεν το έχει άλλη ευρωπαϊκή χώρα.\nΕύχομαι όλη η δουλειά να συνεχιστεί. Εμείς με τα χρηματοδοτικά εργαλεία να στηρίξουμε περισσότερο έτσι ώστε να φέρουμε νέους και νέες περισσότερο κοντά στην καινοτομία και στην ευρεσιτεχνία και ο ΟΒΙ να επιτελέσει στο ακέραιο το έργο του», κατέληξε ο κ. Παπαθανάσης.\nΔΕΘ: Έτσι θα είναι το εκθεσιακό κέντρο μετά την ανάπλαση (video)


Αποτελέσματα 1-20 από 105 που βρέθηκαν αναζητώντας Γαλλία.\n1. Μπαβαρουάζ χωρίς αλκοόλ\n2. Κλέφτικο 2.0: Κατσικάκι Ελασσόνας ΠΟΠ με γαλλικό τυρί comté\n3. Η Κύπρος απέκτησε Wine & Business Club\n5. Οίνος με πολύ μεράκι και υψηλή τεχνολογία\n6. Όταν συνάντησα τον Bocuse\n11. Τι είναι η φέτα ΠΟΠ;\n14. Ο σομελιέ προτείνει...\n15. Το καλάθι του Οκτωβρίου!\n17. Αχλάδια Κρυστάλλια\n18. Μιλούν οι Γάλλοι σεφ αρχαία ελληνικά;\n19. Γαλατόπιτες, κουφέτα και γρανίτες στον αρχαίο κόσμο\n20. Anthony Jehanno «Το σημαντικό είναι να αποτυπώνεται ο τόπος στο πιάτο»


Η ΕΠΙΣΤΡΟΦΉ ΤΟΥ ΛΕΜΠΡΌΝ ΣΤΟ ΚΛΊΒΕΛΑΝΤ ΕΊΝΑΙ ΚΆΤΙ ΠΕΡΙΣΣΌΤΕΡΟ ΑΠΌ ΤΟ ΜΠΆΣΚΕΤ: ΈΧΕΙ ΝΑ ΚΆΝΕΙ ΜΕ ΤΗ ΔΙΆΣΩΣΗ ΤΗΣ ΜΕΣΟΔΥΤΙΚΉΣ - ΤΡΟΦΉ\nΚύριος Τροφή Η επιστροφή του ΛεΜπρόν στο Κλίβελαντ είναι κάτι περισσότερο από το μπάσκετ: Έχει να κάνει με τη διάσωση της Μεσοδυτικής\nΗ επιστροφή του ΛεΜπρόν στο Κλίβελαντ είναι κάτι περισσότερο από το μπάσκετ: Έχει να κάνει με τη διάσωση της Μεσοδυτικής\nΗ νέα μαζορέτα του Κλίβελαντ. (Lori Shepler/AP)\nΜε Γκμπένγκα Ατζιλόρε Ο Gbenga Ajilore είναι καθηγητής οικονομικών στο Πανεπιστήμιο του Τολέδο, ο οποίος εστιάζει στα δημόσια οικονομικά και στα οικονομικά του αθλητισμού. 11 Ιουλίου 2014 Με Γκμπένγκα Ατζιλόρε Ο Gbenga Ajilore είναι καθηγητής οικονομικών στο Πανεπιστήμιο του Τολέδο, ο οποίος εστιάζει στα δημόσια οικονομικά και στα οικονομικά του αθλητισμού. 11 Ιουλίου 2014\nΟ Λεμπρόν Τζέιμς επιστρέφει στους Κλίβελαντ Καβαλίερς μετά από τέσσερα χρόνια στους Μαϊάμι Χιτ. Πήρε τους Χιτ σε τέσσερις συνεχόμενους τελικούς του ΝΒΑ και κέρδισε δύο τίτλους κατά τη διάρκεια αυτής της σειράς. Μπήκε στην ελεύθερη αντιπροσωπεία μετά την πρόσφατη ήττα από τους Σαν Αντόνιο Σπερς και αποφάσισε να επιστρέψει στην ομάδα από την οποία επιλέχτηκε και έπαιξε επτά χρόνια. Σε αντίθεση με την τελευταία του free-agency απόφαση , έγραψε α γράμμα εξηγώντας την απόφασή του να επιστρέψει στο Κλίβελαντ.\nΗ ιστορία που λέγεται είναι ότι επιστρέφει στους Cleveland Cavaliers για να προσπαθήσει να φέρει ένα πρωτάθλημα στην πόλη του Cleveland. Ωστόσο, υπάρχει μια μεγαλύτερη ιστορία που έχει ευρείες επιπτώσεις για πολλές πόλεις της Midwest. Ο Τζέιμς παρομοίασε τα τέσσερα χρόνια του στο Μαϊάμι με το να πάει στο κολέγιο, κάτι που μιλά για μια ευρύτερη νοοτροπία. Το Midwest έχει δει αρκετές μειώσεις πληθυσμού τα τελευταία 50 χρόνια, καθώς ο μεταποιητικός τομέας, κάποτε ο κινητήρας της ανάπτυξης των ΗΠΑ, έχει παραπαίει. Πολλοί νέοι εγκαταλείπουν τα Midwest αναζητώντας δουλειά, διασκέδαση, κ.λπ. Ακόμη και εκείνοι που φοιτούν στο κολέγιο στο Midwest πηδούν στις ακτές, αφήνοντας πίσω τους έναν γηράσκον πληθυσμό και τη φθίνουσα βάση.\nΕχουμε δει απόδειξη Αφροαμερικανών αθλητών χρησιμοποιούν τους οικονομικούς τους πόρους για να προσπαθήσουν να αναζωογονήσουν γειτονιές που μαστίζονται από μάστιγα και εγκληματικότητα (βλ. Μάτζικ Τζόνσον ), αυτή είναι η πρώτη φορά που ένας σημερινός σούπερ σταρ χρησιμοποιεί στην αθλητική του κορύφωση τη δωρεάν υπηρεσία ως μέσο παροχής φάρος για την κοινότητά τους. Ενώ η επιστροφή του στους Cavs θα προσφέρει ένα οικονομικό όφελος στο Κλίβελαντ και στην ευρύτερη περιοχή του Βορειοανατολικού Οχάιο, θέλει να δείξει ότι το Κλίβελαντ (και επομένως η Μεσοδυτική) μπορεί να είναι μια επιλογή για οποιονδήποτε να εργαστεί και να ζήσει.\nΗ βασική γραμμή στην επιστολή του είναι η εξής: Ίσως κάποιοι από αυτούς να γυρίσουν σπίτι μετά το κολέγιο και να δημιουργήσουν οικογένεια ή να ανοίξουν μια επιχείρηση. Οι δήμοι σε όλη τη Βιομηχανική Μεσοδυτική Δύση ταράζουν το μυαλό τους για το πώς να κάνουν τους νέους να το κάνουν.\nΟ ΛεΜπρόν Τζέιμς ελπίζει ότι είναι η απάντηση.\nΓια Τις Μικρές Επιχειρήσεις Εθνική Ασφάλεια Βιβλία Περιοδικό Μέση Ανατολή Ψυχαγωγία Διασημότητες Κόσμος Ασίας & Ειρηνικού Μουσικη\nανεβαίνουν τα επιτόκια των στεγαστικών δανείων


Βερολίνο: Πληρώστε τη δόση και δεν θα χρεοκοπήσετε\n26/05/2015 - 1:56μμ\nΤελικά τα αυτονόητα για το Βερολίνο είναι… είδηση. Αναφερόμαστε στις δηλώσεις που έκανε υψηλόβαθμος αξιωματούχος της γερμανικής κυβέρνησης, σύμφωνα με τις οποίες εάν η Ελλάδα πληρώσει τη δόση του ΔΝΤ, δεν υπάρχει θέμα χρεοκοπίας στις 5 Ιουνίου ή αργότερα! Βέβαια, ο αξιωματούχος δεν είπε κουβέντα για το πότε θα δώσουν στην Ελλάδα οι δανειστές δόσεις που οφείλουν από τον Αύγουστο του 2014!\nΠάντως σύμφωνα με τον Γερμανό κυβερνητικό παράγοντα «είναι ενθαρρυντικό το γεγονός ότι η Ελλάδα διεμήνυσε τη βούλησή της να εκπληρώσει τις επικείμενες υποχρεώσεις της για το χρέος, συμπεριλαμβανομένης της πληρωμής ύψους 300 εκατ. ευρώ προς το ΔΝΤ που είναι προγραμματισμένη για τις 5 Ιουνίου».\nΠαράλληλα πρόσθεσε ότι «αυτό σημαίνει πως η Ελλάδα έχει κατανοήσει ότι, χωρίς το ΔΝΤ, το πράγμα δεν μπορεί να λειτουργήσει. Νομίζω ότι υπάρχει λόγος να πιστεύουμε πως δεν θα μιλάμε για μια κατάσταση χρεοκοπίας γύρω στις 5 Ιουνίου, ούτε πριν, ούτε αμέσως μετά την ημερομηνία αυτή».


Η διαφημιςη ςτον ημερηςιο τυπο απο το 1960 μεχρι ςημερα - ppt κατέβασμα\nΔημοσίευσεAindriu Kozma Τροποποιήθηκε πριν 6 χρόνια\nΠαρουσίαση με θέμα: "Η διαφημιςη ςτον ημερηςιο τυπο απο το 1960 μεχρι ςημερα"— Μεταγράφημα παρουσίασης:\n1 Η διαφημιςη ςτον ημερηςιο τυπο απο το 1960 μεχρι ςημερα\nπαρουσίαση της πτυχιακής εργασίας του φοιτητή Πολυδώρου Νέστορα\n2 ειςαγωγη Η διαφήμιση σήμερα αποτελεί ίσως το ισχυρότερο μέσο της σύγχρονης βιομηχανίας, η οποία καταφέρνει να επηρεάσει τη ζωή μας σε πολλές εκφάνσεις της, με την καθημερινή έκθεσή μας σε χιλιάδες διαφημιστικά μηνύματα. Αν και ποικίλουν οι κατηγορίες της διαφήμισης, σκοπός της παρούσας μελέτης είναι να καταγράψει και παρουσιάσει την πορεία και εξέλιξη της διαφήμισης όπως αυτή καταγράφηκε μέσα από τον ελληνικό ημερήσιο τύπο.\n3 Η εννοια της διαφημιςης και η αρχη της τυπογραφιας\nΜε τον όρο διαφήμιση εννοούμε το να τραβάς την προσοχή πάνω σε κάτι, να γνωστοποιείς κάτι σε κάποιον, ή να τον πληροφορείς γι’αυτό. Με την ευρύτερη οικονομική έννοια , διαφήμιση είναι το ίδιο το προϊόν ή μπορεί να είναι κάθε οικονομική ενέργεια που αποβλέπει στη διάδοση πληροφοριών για εμπορικούς σκοπούς. Τα πρώτα ίχνη εμπορικής διαφήμισης ανάγονται ήδη από την αρχαιότητα. Από την αρχαία Ελλάδα και καθόλη τη διάρκεια του μεσαίωνα, ένα από τα κυριότερα όργανα διαφήμισης, ήταν ο τελάλης. Με την εισαγωγή της τυπογραφικής πρέσας το έχουμε και την επίσημη έναρξή της. Από την πρώτη εφημερίδα στον κόσμο που κυκλοφόρησε τον 16ο αιώνα, φτάνουμε στο σήμερα, που χαρακτηρίζεται από την εντυπωσιακή αύξηση του όγκου διαφημίσεων.\n4 H ΙΣΤΟΡΙΑ ΤΟΥ ΕΛΛΗΝΙΚΟΥ ΤΥΠΟΥ\nΟ ελληνικός τύπος γεννήθηκε στα τέλη του 18ου αιώνα στο χώρο της ελληνικής διασποράς και στο πλαίσιο ιδιαίτερα ευνοϊκών ιστορικών και κοινωνικών συγκυριών. Η πρώτη ελληνική εφημερίδα εκδόθηκε στη Βιέννη το από τον τυπογράφο και εκδότη Γεώργιο Βενδότη. Το 1825 κυκλοφορεί η επίσημη Γενική εφημερίς της Ελλάδος, όπου δημοσιεύτηκε για πρώτη φορά ο Εθνικός ΄Υμνος (του Δ. Σολωμού). Μετά την απελευθέρωση της Ελλάδας από τον τουρκικό ζυγό, αρχίζει η μαζική έκδοση των πολιτικών εφημερίδων. Το 1967, με την επιβολή της δικτατορίας, πολλές εφημερίδες της σύγχρονης εποχής αναστέλλουν την κυκλοφορία τους. Η σημερινή εποχή χαρακτηρίζεται από μια πληθώρα εφημερίδων (πολιτικών, αθλητικών, οικονομικών), οι οποίες καλύπτουν όλο το φάσμα του αναγνωστικού κοινού.\n5 Η ΠΕΡΙΟΔΟΣ Η ιστορία : η οικονομική ανάπτυξη στα πλαίσια των πολιτικών και παγκόσμιων εξελίξεων, με μείζον πολιτικό γεγονός τη σύνδεση της χώρας με την Ε.Ο.Κ χαρακτηρίζει τη δεκαετία του ’60. Η επόμενη δεκαετία εξελίσσεται μεταξύ της δικτατορίας και της κοινοβουλευτικής δημοκρατίας μετά το 1974. Ο τύπος : οι εφημερίδες ήταν το κυρίαρχο μέσο ενημέρωσης αφού δεν είχε εμφανιστεί ακόμα η τηλεόραση. Η σταθερή άνοδος των πωλήσεων φτάνει μέχρι το Η περίοδος μετά την 7ετία, σηματοδοτείται από την επανέκδοση πολλών εφημερίδων που είχαν κλείσει την περίοδο εκείνη καθώς και από την εμφάνιση αρκετών νέων τίτλων. Η διαφήμιση : η περίοδος χαρακτηρίζεται από ασπρόμαυρες και καλλιτεχνικά λιτές καταχωρήσεις, ενώ μετά το 1974, αυτές απέκτησαν ένα πιο εξευρωπαϊσμένο ύφος στο τεχνικό τους μέρος.\n8 Η ΠΕΡΙΟΔΟΣ Η ιστορία : οι μεταβολές στην πολιτική διακυβέρνηση ανατρέπουν παγιωμένες ιεραρχίες και κατεστημένα δεκαετιών. Η ανάγκη για την εισαγωγή κοινωνικών μεταρρυθμίσεων και η ανάδειξη νέων στρωμάτων, άλλαξαν το προφίλ της ελληνικής κοινωνίας. Ο τύπος : η δεκαετία του ’80 σηματοδοτεί τη χρυσή περίοδο ανάπτυξης του τύπου. Η έκδοση νέων τίτλων εφημερίδων (Ελευθεροτυπία), αλλά και η αλλαγή του σχήματος των εφημερίδων σε ταμπλόϊντ, συνέβαλε στην αύξηση των πωλήσεων. Από έντονη κρίση χαρακτηρίζεται η επόμενη δεκαετία αφού τότε αρχίζει μια αισθητή πτώση στις κυκλοφορίες των εφημερίδων. Η διαφήμιση : η δεκαετία του ’80 με αποκορύφωμα τη δεκαετία του ’90, ήταν η περίοδος της ριζικής αλλαγής στην τεχνοτροπία της διαφήμισης χάρη στην εισαγωγή νέων τεχνολογιών. Η χρήση έντονων λογότυπων, έξυπνων σλόγκαν και καλλιτεχνικά δομημένων φωτογραφιών, είναι χαρακτηριστικά αυτής της περιόδου.\n9 Η κινητη τηλεφωνια\n10 Τα τςιγαρα -cut silk\n11 Η ΠΕΡΙΟΔΟΣ Η ιστορία : η ένταξη της Ελλάδας στη ζώνη του ευρώ, οι ολυμπιακοί αγώνες του 2004 καθώς και η αποσταθεροποίηση της ελληνικής οικονομίας στα τέλη του 2009, συνθέτουν το ιστορικό σκηνικό της χώρας μας, μέχρι και σήμερα. Ο τύπος : η κατηφορική πορεία των εφημερίδων συνεχίζεται και σ’αυτό συμβάλλει καθοριστικά η ανάγνωση των εφημερίδων μέσω του internet, αλλά και η ενημέρωση από την τηλεόραση. Οι κυκλοφορίες των εφημερίδων πλέον δεν εξαρτώνται από την πολιτική επικαιρότητα ή τη θεματολογία τους, αλλά από τις διάφορες προσφορές τους. Η διαφήμιση : οι πετυχημένες τεχνικές των περασμένων δεκαετιών, όπως έντονα λογότυπα, έξυπνα σλόγκαν και η χρήση χιούμορ συνδυάζονται αρμονικά με την έκρηξη καλλιτεχνικότητας, που χαρακτηρίζει αυτή την περίοδο.\n14 ςυμπεραςματα Οι διαφημίσεις που χαρακτηρίζουν την περίοδο απευθύνονται σε άτομα κυρίως της μεσαίας και ανώτερης κοινωνικής τάξης, με αυτό να αλλάζει σταδιακά από τα μέσα της δεκαετίας του ’70 και έπειτα. Τα πρότυπα που προβάλλουν οι καταχωρήσεις ποικίλλουν ανάλογα το target group που θέλουν να προσεγγίσουν. Οι καταχωρήσεις της περιόδου , είναι περισσότερο πληροφοριακές με επεξηγηματικό και ρεαλιστικό κείμενο, καθώς και καλλιτεχνικά λιτές στην απεικόνισή τους. Το 1980 είναι πιο προσεγμένες, με χρήση έγχρωμων φωτογραφιών και πιο καλλιτεχνικές με τη χρήση γραφιστικών μέσων προς τα τέλη του 1990. Τέλος μια άλλη τεχνική που χρησιμοποιείται ακόμη και σήμερα, είναι αυτή της προσαρμογής των καταχωρήσεων ανάλογα με το κλίμα και τα γεγονότα της χρονικής περιόδου στην οποία απευθύνονται.\n15 ΙΣΤΟΡΙΚΗ ΕΞΕΛΙΞΗ ΔΙΑΦΗΜΙΣΕΩΝ-ολυμπιακη 1963-2009\nΙΣΤΟΡΙΚΗ ΕΞΕΛΙΞΗ ΔΙΑΦΗΜΙΣΕΩΝ-ολυμπιακη\n16 ΙΣΤΟΡΙΚΗ ΕΞΕΛΙΞΗ ΔΙΑΦΗΜΙΣΕΩΝ-camel 1989-2004\nΚατέβασμα ppt "Η διαφημιςη ςτον ημερηςιο τυπο απο το 1960 μεχρι ςημερα"


18ο Φεστιβάλ Γαλλόφωνου κινηματογράφου σε Αθήνα-Θεσσαλονίκη 23-29 Μαρτίου. Το σινεμά μάς ενώνει - Fragilemag | Ηχογραφώντας το βουητό της πόλης\nΤο Φεστιβάλ Γαλλόφωνου Κινηματογράφου, που ξεκίνησε το φθινόπωρο του 2000 και στα επόμενα χρόνια καθιερώθηκε ως το ανοιξιάτικο κινηματογραφικό γεγονός της Αθήνας, γιορτάζει φέτος τα 18α γενέθλιά του κι όλα αυτά τα χρόνια έχει δώσει την ευκαιρία στους Έλληνες σινεφίλ να ανακαλύψουν το καλύτερο πρόσωπο του γαλλικού και γαλλόφωνου κινηματογράφου.\n-Πρέπει, νομίζω, να αναφέρουμε από την αρχή ότι η Γαλλία είναι σήμερα η δεύτερη χώρα σε εξαγωγή κινηματογραφικών προϊόντων μετά τις ΗΠΑ καθώς τα δύο τρίτα της ετήσιας παραγωγής της βρίσκουν διανομή σε μια, τουλάχιστον, άλλη χώρα του κόσμου. Οι γαλλικές ταινίες συγκεντρώνουν 65 εκατομμύρια θεατές σε ολόκληρο τον κόσμο και εισπράξεις της τάξης των 350 εκατομμυρίων εκτός Γαλλίας κι αυτές οι εξαγωγές δεν στηρίζονται μόνο σε ταινίες δημιουργών αλλά και σε ταινίες δράσης, κωμωδίας, κινουμένων σχεδίων, ντοκιμαντέρ.\nΣτο φετινό γαλλόφωνο φεστιβάλ στη χώρα μας θα απονεμηθούν δύο βραβεία στις ταινίες που συμμετέχουν στο διαγωνιστικό τμήμα του ενώ θα δοθεί και το Βραβείο Κοινού, το οποίο απονέμεται κατόπιν ψηφοφορίας των θεατών κατά την έξοδό τους από τις προβολές των ταινιών που συμμετέχουν στο διαγωνιστικό τμήμα. Το Βραβείο Κοινού, προσφορά της μπίρας Fischer, απονέμεται στον διανομέα της βραβευμένης ταινίας στην Ελλάδα για την προώθησή της κατά την προβολή της στις ελληνικές αίθουσες. Τη φετινή κριτική επιτροπή, αποτελούν οι Ζυλί Γαβράς, Δήμητρα Γαλάνη, Θοδωρής Κουτσογιαννόπουλος, Πέτρος Μάρκαρης, Κατερίνα Μισιχρόνη.\nΤο γαλλικό σινεμά σήμερα έχει παρουσία στη διοργάνωση 60 φεστιβάλ ανά τον κόσμο κάθε χρόνο. Παράλληλα, έχει ένα ολόκληρο σύστημα προώθησης των κινηματογραφικών προϊόντων του σε ολόκληρο τον κόσμο (400 αγοραστές βλέπουν κάθε Ιανουάριο όλη σχεδόν τη γαλλική παραγωγή, 150 δημοσιογράφοι απ’ όλο τον κόσμο συναντιώνται με πάνω από 170 σκηνοθέτες, ηθοποιούς για συνεντεύξεις κ.α.)\nΕπειδή, όμως, το σινεμά δεν είναι μόνο προβολή σε κινηματογραφική αίθουσα και η νεολαία το σινεμά το παρακολουθεί μέσω υπολογιστών, εδώ και 4 χρόνια οι Γάλλοι διοργανώνουν και το διαδικτυακό Φεστιβάλ Γαλλόφωνου ΚινηματογράφουMy French Film Festival -17 Ιανουαρίου-17 Φεβρουαρίου- στις οθόνες των υπολογιστών.\n-Βασικό θέμα του φετινού “ελληνικού” γαλλόφωνου φεστιβάλ, είναι η συνάντηση των τεχνών. Για τον λόγο αυτό έχει ενταχθεί και η ενότητα «Μουσική στον Κινηματογράφο», η οποία επικεντρώνεται στους μεγάλους συνθέτες που άφησαν ανεξίτηλη τη σφραγίδα τους στην ιστορία του γαλλικού κινηματογράφου. Στις 24 Μαρτίου θα διεξαχθεί και το αντίστοιχο masterclass στο Γαλλικό Ινστιτούτο από τις 17.30 έως τις 20.00 ώστε να παρουσιαστούν τα σημαντικότερα κινήματα.\n-Ταινία έναρξης θα είναι το “Ciao Amore… Dalida” σε σενάριο και σκηνοθεσία της Λίζα Αζουέλος, που πραγματεύεται τη θυελλώδη ζωή της θρυλικής τραγουδίστριας Δαλιδά. Στην προβολή της θα παρευρίσκονται η σκηνοθέτις Λίζα Αζουέλος αλλά και η πρωταγωνίστρια Σβεβά Αλβιτί.\n-Σε ένα πλαίσιο πειραματισμού δημιουργήθηκε η νέα οπτικοακουστική περφόρμανς «Παράλλαξη» (“Parallaxe”) σε συνεργασία της ομάδας Nominoe και του μουσικού Μιχάλη Μοσχούτη. Το έργο αυτό βασίζεται στην ιδέα της γεωμετρίας στον κινηματογράφο και αναδεικνύει ένα πολύπλευρο αντικείμενο που μεταμορφώνεται σε ταινία-γλυπτό. Στόχος τους είναι η εξοικείωση με μια τέχνη που συνδυάζει τα οπτικά και τα ακουστικά στοιχεία, αλλά και η αλληλεπίδραση των θεατών.\nΤο «Βρε, Καλώς τους!» (“A bras ouverts”) είναι η ταινία με την οποία θα ολοκληρωθεί το Φεστιβάλ. Σε αυτήν, κατά τη διάρκεια μιας τηλεοπτικής συζήτησης, ο Jean – Pierre Fougerolle, λαμπρός εκπρόσωπος της αριστεράς «με δεξιά τσέπη», δεσμεύεται δημοσίως ότι θα φιλοξενούσε πρόθυμα στο σπίτι του πρόσφυγες. Όταν, όμως, μια οικογένεια Ρομά έρχεται να εγκατασταθεί στο σπίτι του, τα πράγματα θα πάρουν μια απρόσμενη τροπή. Ο σκηνοθέτης Philippe de Chauveron, ύστερα από την επιτυχία τού «Θεέ μου, τι σου κάναμε», υπόσχεται να κεντρίσει και πάλι το ενδιαφέρον.\nΟι ταινίες που θα διαγωνιστούν στο φετινό 18ο Φεστιβάλ Γαλλόφωνου Κινηματογράφου, είναι οι\nΣτην Αθήνα, οι προβολές θα γίνουν στην Αίθουσα Θόδωρος Αγγελόπουλος του Γαλλικού Ινστιτούτου και στις αίθουσες Δαναός και Άστορ.\nΣτη Θεσσαλονίκη, στην αίθουσα Παύλος Ζάννας.\nΗ γενική είσοδος στο Γαλλικό Ινστιτούτο Αθηνών θα είναι 5 €, ενώ στις αίθουσες Δαναός και Άστορ 6 €.\nΘανάσης Μουτσόπουλος. Ποια είναι τα σύνορα ανάμεσα στην τέχνη και την μη τέχνη; Και η Documenta Gemacht in Kassel


"ΤρίκαλαΟΛΑ" trikalaola.gr trikala Kalabaka Meteora Greece: Ημερίδα «Logistics» σήμερα στα Τρίκαλα\nΗμερίδα «Logistics» σήμερα στα Τρίκαλα\nΓια πρώτη φορά διοργανώνεται Ημερίδα για την ανάπτυξη των logistics εκτός λεκανοπεδίου Αττικής. Αυτό και μόνο το γεγονός καταδεικνύει την εξαιρετική σημασία που προσλαμβάνει η εκδήλωση που πραγματοποιήθηκε σήμερα στον Μύλο Ματσόπουλου στην πόλη μας. Την Ημερίδα συνδιοργάνωσαν...\n...ο Δήμος Τρικκαίων, η Ελληνική Εταιρία Logistics και το e-trikala.\nΧαιρετισμό στην Ημερίδα απηύθυνε ο βουλευτής Τρικάλων κ. Χρήστος Μαγκούφης ο οποίος αναφέρθηκε στην σπουδαιότητα ενός τέτοιου εγχειρήματος για την περιοχή των Τρικάλων.\nΑνοίγοντας τις εργασίες της Ημερίδας «Logistics: Από το όραμα στην πράξη» ο Δήμαρχος Τρικκαίων κ. Μιχάλης Ταμήλος, αφού ευχαρίστησε τους παρευρισκόμενους για την παρουσία τους σε μια τόσο σημαντική εκδήλωση στα Τρίκαλα, τόνισε ότι με την έναρξη εργασιών για την κατασκευή της Ε65 και των επιχειρηματικών ευκαιριών που αυτή συνεπάγεται για τον τόπο μας, η εφαρμογή και υλοποίηση ενός συστήματος μεταφορών και logistics στην περιοχή μας είναι απαραίτητη.\nΕπιπλέον, δεδομένου της γενικότερης οικονομικής κρίσης, η ανάγκη για πλήρη αξιοποίηση όλων των συγκριτικών πλεονεκτημάτων που παρουσιάζει η περιοχή των Τρικάλων, της κεντροβαρούς θέσης, αλλά και των υποδομών που έχει αναπτύξει, δεν υπάρχει χρόνος για χάσιμο.\nΚαταλήγοντας τόνισε ότι η ευρύτερη περιοχή της Δυτικής Θεσσαλίας μπορεί να πρωτοπορήσει στην ανάπτυξη του διαμετακομιστικού εμπορίου της χώρας, αξιοποιώντας τα προϊόντα της πρωτογενούς παραγωγής, τομέας όπου ο τόπος έχει απεριόριστες δυνατότητες.\nΕτικέτες Ημερίδα Logistics σήμερα στα Τρίκαλα


Τέλος στην κατάληψη της «Ρόζα Νέρα» μετά από 16 χρόνια - Το τελεσίγραφο Χρυσοχοϊδη - Χανιά - Νέα Κρήτη\nΤώρα διαβάζετε: Τέλος στην κατάληψη της «Ρόζα Νέρα» μετά από 16 χρόνια - Το τελεσίγραφο Χρυσοχοϊδη\nΠοια είναι η ιστορία του κτηρίου\nΠερίπου ένα χρόνο μετά το τελεσίγραφο του Μιχάλη Χρυσοχοϊδη για εκκένωση όλων των υπό κατάληψη κτιρίων, δόθηκε τέλος στην κατάληψη της Ρόζα Νέρα που κράτησε δεκαέξι ολόκληρα χρόνια. Στις πέντε τα ξημερώματα του Σαββάτου σε μια καλά οργανωμένη επιχείρηση στην οποία συμμετείχαν αστυνομικές δυνάμεις από όλες τις υπηρεσίες των Χανίων και με τη συνδρομή δυνάμεων από το Ρέθυμνο και το Ηράκλειο, έγινε η εκκένωση του κτιρίου της παλιάς Μεραρχίας Κρητών.\nΣυνολικά δεκαέξι άτομα βρίσκονταν στο κτίριο, ανάμεσα τους έξι μετανάστες, κάποιοι από τους οποίους οδηγήθηκαν στο Αστυνομικό Μέγαρο. Ακολούθησε συγκέντρωση αντιεξουσιαστών στην οδό Κανεβάρο ενώ δυνάμεις της αστυνομίας από όλη την Κρήτη απέκλεισαν τους γύρω δρόμους, χωρίς να λείπουν οι στιγμές έντασης.\nΜάλιστα η αστυνομία προχώρησε σε χρήση χημικών για να απωθήσει τους συγκεντρωμένους στην οδό Κανεβάρο. Κατά τη διάρκεια των επεισοδίων τραυματίστηκε ελαφρά στο πόδι από χειροβομβίδα κρότου λάμψης η δημοσιογράφος Σοφία Θεοδωράκη. «Υπήρχε συγκεντρωμένος κόσμος και την ώρα που γινόταν η προσαγωγή όσων βρίσκονταν στο κτίριο πετάχτηκε ένας καφές και αυτόματα άρχισαν να πέφτουν δακρυγόνα και χειροβομβίδες κρότου λάμψης. Είναι περίεργο πως έπεσαν τα χημικά πάνω σε ανθρώπους» είπε η κ. Θεοδωράκη η οποία ωστόσο χαρακτήρισε αναμενόμενη την παρέμβαση της αστυνομίας.\nΠορείες διαμαρτυρίας με μεγάλη συμμετοχή πολιτών, πραγματοποιήθηκαν το μεσημέρι και το βράδυ της ίδιας μέρας στην πόλη των Χανίων. Στη βραδινή πορεία, διαδηλωτές πέταξαν μπογιά έξω από το πολιτικό γραφείο του υφυπουργού παιδείας Βασίλη Διγαλάκη, ο οποίος ως πρύτανης του Πολυτεχνείου Κρήτης πριν από τρία χρόνια είχε υπογράψει τη σύμβαση παραχώρησης του κτιρίου σε ιδιώτες για τουριστική αξιοποίηση.\nΚατασκευασμένο την περίοδο της Τουρκοκρατίας του 1897-1898 και την απελευθέρωση της Κρήτης από τους Τούρκους, το κτίριο πέρασε έως και το 1905 στον Πρίγκιπα Γεώργιο ο οποίος είχε οριστεί ως ύπατος αρμοστής. Κατά την Περίοδο της Γερμανικής Κατοχής αξιοποιήθηκε από τους Ναζί με τα υπόγεια να μετατρέπονται σε κελιά για βασανιστήρια. Στα χρόνια της δικτατορίας εγκαταστάθηκε σε αυτό η στρατιωτική διοίκηση και χρησιμοποιήθηκε ως έδρα της 5ης Μεραρχίας του Στρατού μέχρι το 1985 οπότε και πέρασε από το Υπουργείο Άμυνας στο Υπουργείο Παιδείας.\nΑπό τότε και μέχρι το 2004 οπότε και ανακηρύχθηκε από τη συλλογικότητα Ρόζα Νέρα ως ελεύθερος χώρος, παρέμενε εγκαταλελειμμένο. Τον Μάρτιο του 2014 η Σύγκλητος του Πολυτεχνείου Κρήτης αποφάσισε να προχωρήσει στην παραχώρηση του κτιρίου της Rosa Nera στην Εταιρία Αξιοποίησης Περιουσίας του Πολυτεχνείου Κρήτης η οποία υπέγραψε σύμβαση με ιδιώτη για την αξιοποίηση του ως ξενοδοχειακή μονάδα, απόφαση που εξακολουθεί μέχρι σήμερα να προκαλεί αντιδράσεις στην κοινωνία των Χανίων. Μάλιστα ο τότε Πρύτανης του Ιδρύματος, νυν υφυπουργός Παιδείας κ. Βασίλης Διγαλάκης, είχε απευθύνει κάλεσμα στους καταληψίες να εκκενώσουν το χώρο για να προχωρήσει η συμφωνία με τον επενδυτή.\nΥπενθυμίζεται ότι το Κεντρικό Αρχαιολογικό Συμβούλιο έχει γνωμοδοτήσει ομόφωνα υπέρ του χαρακτηρισμού του ως νεότερου μνημείου καθώς «αποτελεί τοπόσημο της πόλης των Χανίων και κτίσμα με αξιόλογα αρχιτεκτονικά, τυπολογικά και μορφολογικά χαρακτηριστικά, δείγμα αρχιτεκτονικής της ειδικής αυτής κατηγορίας Δημόσιων Κτηρίων – Διοικητηρίων. Η διατήρησή του συμβάλει στην τεκμηρίωση της κοινωνικής, οικονομικής και πολιτισμικής ιστορίας της πόλεως των Χανίων στα τέλη του 19ου αιώνα και κατά συνέπεια εμπλουτίζει το πολιτιστικό απόθεμά της».


Κουλοχέρηδες Bonanza | Ασφαλείς, γρήγορες πληρωμές | Mailcasino.com\tΚουλοχέρηδες Bonanza | Ασφαλείς, γρήγορες πληρωμές | Mailcasino.com\nΠΑΙΞΤΕ ΣΗΜΕΡΑ! Κουλοχέρηδες Bonanza στο Mailcasino.com\nΚουλοχέρηδες Bonanza αναπτύχθηκε από το Big Time Gaming είναι μια υπέροχη δημιουργία που δίνει στους παίκτες μια καταπληκτική εμπειρία. Έχει θέμα εξόρυξης πολύτιμων λίθων που κάνει την εμφάνιση του παιχνιδιού να φαίνεται όμορφη και διασκεδαστική. Το παιχνίδι είναι αφιερωμένο στους λάτρεις της εξόρυξης και τα πετράδια είναι σίγουρα αυτό που σας εκπλήσσει με τα μοναδικά χαρακτηριστικά του, τα ευεργετικά μπόνους και πολλά άλλα προσοδοφόρα χαρακτηριστικά.\nΚύρια χαρακτηριστικά των κουλοχέρηδων Bonanza\nΤο παιχνίδι είναι ένας υπέροχος κουλοχέρης βίντεο με έξι κυλίνδρους που αναμιγνύονται σε μια μεταβαλλόμενη κορυφή τριών τροχών που αντικατοπτρίζει νέα σύμβολα σε κάθε γύρισμα. Οι κουλοχέρηδες Bonanza βρίσκονται σε ένα ορυχείο σκηνικό γεμάτο πολύτιμους λίθους. Τα σύμβολα του παιχνιδιού περιλαμβάνουν πολλά σύμβολα παιγνιοχάρτων όπως Ace, 9, 10, Jack, Queen και King μαζί με ένα πράσινο σμαράγδι, κόκκινο ρουμπίνι, μπλε ζαφείρι και όμορφα σκαλιστά διαμάντια. Οι κουλοχέρηδες Bonanza καταφέρνουν να αναμιχθούν σε άγρια σύμβολα και scatter. Οι παίκτες πρέπει να προσγειώσουν τέσσερις διασκορπισμένους στη σειρά για να γράψουν το Χρυσό. Εάν αυτός ο συνδυασμός εμφανιστεί στην οθόνη, οι παίκτες λαμβάνουν ένα μπόνους για να παίξουν δωρεάν δώδεκα περιστροφές.\nΟι εξερχόμενοι κύλινδροι παίζουν κατά τη διάρκεια της λειτουργίας. Ενώ παίζετε το παιχνίδι, οι κουλοχέρηδες Bonanza με σύμβολα που εμφανίζονται στην οθόνη θα εξαφανιστούν και θα αντικατασταθούν από περισσότερα που πέφτουν από τα παραπάνω. Μόλις ο παίκτης κερδίσει δώδεκα δωρεάν περιστροφές, παίρνοντας τον συνδυασμό τεσσάρων γραμμάτων που δημιουργούν Χρυσό, δικαιούται να πάρει επιπλέον πέντε δωρεάν περιστροφές εάν πάρει τον ίδιο συνδυασμό κατά τη διάρκεια οποιασδήποτε από τις δωρεάν περιστροφές. Έτσι, η ελεύθερη περιστροφή μπορεί να παραταθεί. Όταν οι περιστροφές ξεκινούν κάθε διαδοχή, ο πολλαπλασιαστής νίκης θα αυξάνεται και δεν υπάρχει ανώτερο όριο σε αυτόν τον πολλαπλασιαστή. Αυτό σημαίνει ότι δεν υπάρχει περιορισμός για τους παίκτες να κερδίζουν όλο και περισσότερο.\nΕπίσης, δείτε το κουλοχέρη Blood Queen\nΓια να αθροίσετε τα κουλοχέρηδες Bonanza\nΑν ψάχνετε πραγματικά για ένα παιχνίδι που μοιάζει λίγο διαφορετικό αλλά καταφέρνει να διασκεδάσει με κάποια καλά χαρακτηριστικά, συνιστάται να παίζετε Bonanza. Το παιχνίδι είναι πολύ εύκολο να παίξετε έχοντας εκπληκτικό περιβάλλον εργασίας χρήστη που σας δίνει επίσης την ελευθερία να επιλέξετε ένα ποσό στοιχήματος για ένα μόνο γύρισμα.\nΤο παιχνίδι σας δίνει συνολικά 117649 τρόπους για να περιστρέψετε τους κανόνες λόγω του μοναδικού σετ τροχών που, όταν συνδυάζεται με τους αλυσοειδείς τροχούς, δίνει μια έκπληξη στο παιχνίδι και γεμάτο ενθουσιασμό στους παίκτες. Οι κουλοχέρηδες Bonanza έχουν RTP 96% και αξίζουν σίγουρα τον χρόνο σας.


**** TMARK HOTEL MYEONGDONG, ΣΕΟΎΛ ****\n15 Chungmuro, Σεούλ, Νότιος Κορέα\nΤο χαριτωμένο Tmark Hotel Myeongdong προσφέρει δωμάτια για μη καπνιστές με πανοραμική θέα στη Σεούλ.\nΤο ξενοδοχείο είναι τοποθετημένο στο κέντρο της Σεούλ, λίγα βήματα από Παλάτι Changdeokgung, Statue of Sejong the Great και Dongdaemun Gate (Great Eastern Gate). Το Tmark Hotel Myeongdong βρίσκεται επίσης κοντά σε Πάρκο Namsan, Myeongdong Real Gun Shooting Range και T.um - SK telecom Ubiquitous Museum.\nΚοντά στο ξενοδοχείο μπορείτε να απολαύσετε πύργο και παλάτι.\nΑυτό το ξενοδοχείο έχει 288 δωμάτια καθώς και Μονό οικογενειακό δωμάτιο, Deluxe Μονόκλινο Δωμάτιο και Οικογενειακό Τετράκλινο Δωμάτιο εξοπλισμένα με θυρίδα ασφαλείας στο δωμάτιο, ανεξάρτητη ρύθμιση κλιματισμού, γραφείο εργασίας, Wi-Fi και παροχές σιδερώματος. Τα δωμάτια διαθέτουν ηλεκτρικό βραστήρα και ψυγείο και μπάνια με μπιντέ, στεγνωτήρα μαλλιών και ντους.\nΤο πρωινό σερβίρεται στο εστιατόριο κάθε πρωί. Τα πιάτα της κορεάτικης κουζίνας σερβίρονται στο εστιατόριο του ξενοδοχείου.\nΟι επισκέπτες μπορούν να επωφεληθούν από φωτοτυπικό, επιχειρηματικό κέντρο και σύνδεση internet, καθώς και από υπηρεσίες πορτιέρη, υπηρεσία διανομής εφημερίδων και υπηρεσίες αχθοφόρου που παρέχει το ξενοδοχείο.\nTmark Hotel Myeongdong, Νότιος Κορέα\nHostel Ai Boteri , Βενετία\nΞενοδοχείο Azimut Smolenskaya 3*, Μόσχα\nΞενοδοχείο Central 3*, Δουβλίνο\nΠανδοχείο Jurys Parnell Street 3*, Δουβλίνο\nBed and Breakfast Oceano Mare , Βενετία\nHostel Meridian , Μόσχα\nΞενοδοχείο Locanda Ss. Giovanni E Paolo 2*, Βενετία\nΞενοδοχείο Capricorno 4*, Βιέννη\nΞενοδοχείο Diplomat 2*, Φραγκφούρτη\nHostel Hostel Movies , Μόσχα


Στην Κύπρο από τις 19/9 ο θεσμός του ΜcDelivery Νight In\nΠΟΛΙΤΗΣ NEWS, 16/09/2019 (τελευταία ενημέρωση 18:48)\nΗ αλήθεια είναι ότι κάθε βραδιά έχει τη δυνατότητα να μετατραπεί σε McDelivery Night In! Στις 19 Σεπτεμβρίου όμως, κάθε παραγγελία θα συνοδεύεται με ένα φανταστικό δώρο. Πρόκειται για ρούχα και αξεσουάρ από μια exclusive συλλογή, η οποία έχει σχεδιαστεί ειδικά για την περίσταση. Μερικά από αυτά είναι:\nφανέλες, παντόφλες, κάλτσες και τράπουλες, σχεδιασμένα για χαλαρές βραδιές στο σπίτι.\nΜετά τους δασκάλους και οι καθηγητές προχωρούν σε μέτραΣινεμά κάθε Δευτέρα από την Κινηματογραφική Λέσχη Λάρνακας


«Μπορώ το άλμα» | Onsports.gr\nhome ΜπάσκετΓ' Εθνική ΑνδρώνΒόρειος ΌμιλοςΒοράς 2ος Όμιλος«Μπορώ το άλμα» Κοινοποιήστε\n«Μπορώ το άλμα»\tΣυντάκτης: Onsports Team\nΔημοσίευση: Τετάρτη, 25 Μαίου 2011 18.05\nΣυνέντευξη εφ’ όλης της ύλης παραχώρησε ο σούτινγκ γκαρντ του ΓΣ Ελευθερούπολης, Βαγγέλης Καρατσομπάνης.\tΑναλυτικά τα όσα δήλωσε στο kavalagoal.gr Για την πορεία του ΓΣ Ελευθερούπολης:\n«Η ομάδα μου ξεκίνησε αρκετά καλά το πρωτάθλημα και έδειξε μία σημαντική δυναμική έναντι των υπολοίπων ομάδων. Στη συντριπτική πλειοψηφία των αγώνων που δώσαμε παίξαμε αρκετά καλό μπάσκετ, κάτι το οποίο εκτιμήθηκε από όλους τους αντιπάλους μας. Από την πλευρά του ο προπονητής μας Στράτος Καγιάογλου αλλά και η Διοίκηση της ομάδας προσπάθησαν για το καλύτερο και πιστεύω ότι η 7η θέση στην οποία τερμάτισε ο ΓΑΣ Ελευθερούπολης, είναι μία θέση η οποία δεν ανταποκρίνεται γενικότερα στο αγωνιστικό πρόσωπο που δείξαμε. Βέβαια προς το τέλος του πρωταθλήματος χαλαρώσαμε, προέκυψαν κάποια αγωνιστικά προβλήματα και το γεγονός αυτό είχε ως αποτέλεσμα η ομάδα να μην τερματίσει στις πρώτες θέσεις της βαθμολογίας, κάτι το οποίο και τελικά άξιζε».\nΣχετικά με τον Β’ όμιλο Βορρά της Γ’ Εθνικής:\n«Ήταν όντως ένα ανταγωνιστικό πρωτάθλημα αλλά δεν είναι υπερβολή αν αναφέρω ότι ήταν ένα πρωτάθλημα 2 «ταχυτήτων». Ένα πρωτάθλημα κατά τη διάρκεια του οποίου φάνηκε η διαφορά δυναμικότητας των πρώτων 7 ομάδων της βαθμολογίας και των υπολοίπων 7 που συμμετείχαν σ’ αυτό. Ωστόσο είτε σε ατομικό είτε και σε συλλογικό επίπεδο υπήρξε αρκετά μεγάλη ποιότητα και αυτό φάνηκε στα περισσότερα παιχνίδια».\nΑναφερόμενος στους προσωπικούς του στόχους υπογράμμισε:\n«Είναι γεγονός ότι είχα ένα αρκετά καλό πρωτάθλημα και η εκτίμηση αυτή δεν είναι μόνο προσωπική. Σε ότι έχει να κάνει με τους στόχους που έχω θέσει, με βάση το καλό αγωνιστικό πρόσωπο που έδειξα και το οποίο ήταν αποτέλεσμα μιας σκληρής δουλειάς τον τελευταίο χρόνο θεωρώ πως ήρθε η ώρα για να αλλάξω κατηγορία. Πιστεύω ότι οι δυνατότητες υπάρχουν, η διάθεση για δουλειά είναι σε καθημερινή βάση μέσα στο γήπεδο και πιστεύω ότι μπορώ να κάνω το «άλμα». Το γεγονός μάλιστα ότι έχουν ενδιαφερθεί κάποιες ομάδες για να με αποκτήσουν θεωρώ ότι είναι μία ελάχιστη επιβράβευση αλλά και επιβεβαίωση των προσπαθειών μου».\tΚατηγορία: Μπάσκετ 2ος Όμιλος Βορρά\nTags: Ελευθερούπολη Καβάλας


Η ψωρίαση ως ανεπιθύμητη ενέργεια της ανοσοθεραπείας: Τα αποτελέσματα μίας πολυκεντρικής, Ευρωπαϊκής μελέτης 115 ασθενών - Hub ΕΚΠΑ\nΗ ψωρίαση ως ανεπιθύμητη ενέργεια της ανοσοθεραπείας: Τα αποτελέσματα μίας πολυκεντρικής, Ευρωπαϊκής μελέτης 115 ασθενών\nΟι αναστολείς σημείων ανοσιακού ελέγχου (immune checkpoint inhibitors, ICI) αποτελούν μία νέα προσέγγιση στη θεραπευτική του καρκίνου. Οι ανεπιθύμητες ενέργειες που προκύπτουν από την χορήγησή τους διαφέρουν από αυτές των κλασικών κυτταροτοξικών θεραπειών. Το δέρμα είναι το όργανο που πλήττεται συχνότερα. Αν και οι δερματικές αντιδράσεις είναι συνήθως ήπιες , έχουν σημαντική επίδραση στην ποιότητα ζωής των ασθενών και μπορεί να αποτελέσουν λόγο αναβολής ή και οριστικής διακοπής της θεραπείας. Τα εξανθήματα που εμφανίζονται από την ανοσοθεραπεία χαρακτηρίζονται από σημαντική ποικιλομορφία. Η ψωρίαση αποτελεί μία από τις συχνότερες δερματικές ανεπιθύμητες ενέργειες μαζί με τις λειχηνοειδούς και εκζεματικού τύπου αντιδράσεις, τα κηλιδώδη εξανθήματα και τη λεύκη.\nΣε μία νέα μελέτη που δημοσιεύτηκε πρόσφατα στο διεθνές επιστημονικό περιοδικό Journal of the American Academy of Dermatology, οι Ιατροί του τμήματος Δερματικής Τοξικότητας από Ογκολογικές Θεραπείες της Α’ Πανεπιστημιακής Κλινικής του νοσοκομείου «Ανδρέας Συγγρός» Αλέξανδρος Στρατηγός Καθηγητής Δερματολογίας, Βασιλική Νικολάου Επίκουρη Καθηγήτρια Δερματολογίας και Δήμητρα Βουδούρη Υποψήφια Διδάκτωρ, σε συνεργασία με το Ευρωπαϊκό δίκτυο μελέτης δερματικών τοξικοτήτων από ογκολογικές θεραπείες (ENCADO group, European Network for Cutaneous Adverse Event to Oncologic drugs), μελέτησαν τα χαρακτηριστικά της ψωρίασης που οφείλεται στους ICIs και συνέταξαν κατευθυντήριες οδηγίες για την αντιμετώπισή της.\nΣυνολικά συμμετείχαν 115 ογκολογικοί ασθενείς που ανέπτυξαν ψωρίαση μετά από χορήγηση anti-PD-1 ή anti-PD-L1 παράγοντα, προερχόμενοι από 9 δερματο-ογκολογικές κλινικές από την Ελλάδα, τη Γαλλία , την Ιταλία, την Ισπανία και την Αργεντινή. Ενενήντα ασθενείς παρουσίασαν de nοvo ψωρίαση και 21 ασθενείς επιδείνωση προϋπάρχουσας νόσου. O μέσος αριθμός (SD) εγχύσεων έως την ανάπτυξη ψωρίασης ήταν 11.2 (14.9). Οι ασθενείς με ιστορικό ψωρίασης εμφάνισαν επιδείνωση της νόσου μετά από μικρότερο αριθμό εγχύσεων συγκριτικά με αυτούς που εμφάνισαν de novo ψωρίαση (5,4 vs 12,2, p<0.05).\nΑν και η κλασική, κατά πλάκας ψωρίαση αποτελούσε τη συχνότερη κλινική μορφή, εν τούτοις, καταγράφηκαν όλοι οι γνωστοί κλινικοί υπότυποι του νοσήματος (Εικόνα 1), ενώ το 26.1% των ασθενών εμφάνισαν κατά την πορεία της θεραπείας περισσότερους από έναν κλινικούς τύπους.\nΕικόνα 1. α. ψωρίαση κατά πλάκας, β. ψωρίαση παλαμών, γ. ψωρίαση ονύχων, δ. σταγονοειδής ψωρίαση, ε. φλυκταινώδης ψωρίαση, στ. ψωρίαση πελμάτων.\nΣαράντα πέντε ασθενείς (42.9%) εμφάνισαν σοβαρή ψωρίαση, βαθμού-2 ή -3. Ασθενείς με συμμετοχή >10% της επιφάνειας του δέρματος είχαν σημαντικά αυξημένο κίνδυνο για τροποποίηση (OR=3,64, CI 1,27-10,45, p=0,03) και για μόνιμη διακοπή της θεραπείας (OR=6,41, CI 2,40-17,11, p<0,001). Η εμφάνιση φλυκταινώδους ψωρίασης επίσης συσχετίστηκε με αυξημένο κίνδυνο διακοπής της ανοσοθεραπείας (OR= 4.6, CI 1.41-16.96, p<0.012). Η σταγονοειδής ψωρίαση και η βαθμού -2 ή -3 νόσος ήταν θετικοί προγνωστικοί παράγοντες για την κλινική ανταπόκριση στους ICIs ενώ ο κνησμός αποτέλεσε αρνητικό προγνωστικό παράγοντα.\nΟι 47 στους 115 ασθενείς χρειάστηκε να λάβουν συστηματική θεραπεία για να αντιμετωπιστεί η δερματική νόσος. Η πιο κοινή συστηματική αγωγή ήταν η ασιτρετίνη (23 ασθενείς, 20, 1%), ακολουθούμενη από τα συστηματικά στεροειδή (8 ασθενείς, 7%), την απρεμιλάστη (7 ασθενείς, 6, 1%), τη μεθοτρεξάτη (5 ασθενείς, 4, 3%) και τους βιολογικούς παράγοντες (4 ασθενείς, 3, 6%). Συνολικά, η ψωρίαση αποτέλεσε λόγο αναστολής της ανοσοθεραπείας στο 25.9% των ασθενών και οριστικής διακοπής στο 18% των ασθενών.\nΣυμπερασματική η μελέτη αυτή είναι η μεγαλύτερη μελέτη περιστατικών ψωρίασης μετά από χορήγηση ICIs. Oι ασθενείς αυτοί μπορούν να συνεχίσουν την ογκολογική τους αγωγή εφόσον παρακολουθούνται από εξειδικευμένο προσωπικό και ακολουθούνται οι κατάλληλοι θεραπευτικοί αλγόριθμοι. Η ασιτρετίνη η απρεμιλάστη και η μεθοτρεξάτη είναι ασφαλείς και αποτελεσματικές συστηματικές θεραπείες για την αντιμετώπιση της ψωρίασης. Η εμφάνιση σταγονοειδούς ψωρίασης καθώς και η τοξικότητα βαθμού -2 ή -3 αποτελούν θετικούς προγνωστικούς παράγοντες σε ότι αφορά στην ανταπόκριση στην ανοσοθεραπεία.\nTags: Journal of the American Academy of DermatologyΑνοσοθεραπείαΕΚΠΑΜελέτηΨωρίαση


ΙΣΤΟΡΙΚΑ ΤΟΥ ΠΑΡΝΑΣΣΟΥ: Τ’ ΟΜΟΡΦΟΤΕΡΟ ΣΗΜΕΙΟ ΤΗΣ ΑΡΑΧΟΒΑΣ!\nΑν είσαι τυχερός και ο καιρός είναι ξάστερος και η καρδιά σου λαγγάζει, γίνε ένα με τα βράχια και το εικονοστάσι, που τα θωρείς να κρέμονται μπροστά σου στον αγέρα, λες και δεν στηρίζονται πουθενά.\nΆμα πάλι, είσαι ακόμα πιο τυχερός και ο τόπος έχει βάλει τη λευκή γαμπριάτικη φορεσιά του, ρούφα την παγωμένη ανάσα του και άσ’την να κατακαθίσει στα σωθικά σου και να σε γιάνει.\nΡώτα μονάχα το Γιώργη το γιό του Λεωνίδα που ξέρει και διαβάζει τα σημάδια τ’ ουρανού, πότε θα λαμπροφορηθεί, για να είσαι παρών, γιατί αυτή τη φορεσιά τα στερνά τα χρόνια τη ντύνεται δύσκολα.\nΣτάσου λοιπόν σ΄ αυτό το μετέωρο κι ανάσανε ελεύθερα.\nΝαι, εκεί στην άκρη του γκρεμού, όχι μακρύτερα.\nΞενοιάσου παραδίδοντας τον εαυτό σου στη σιγουριά, του ημεροφύλακα και παιδαγωγού Παρνασσού, που περισσότερο τον νοιώθεις πίσω σου παρά τον βλέπεις και απόλαυσε από κάτω τις απόκρημνες πλαγιές του, που εύκολα σου προκαλούν μια αίσθηση ευεξίας.\nΘα παρασυρθείς, παρά δε, από την επιβλητικότητα αυτού του τοπίου σε ένα γαλήνιο μετεωρισμό, ανάμεσα στα βράχια που αντανακλούν το φώς και την κοιλάδα χαμηλά, που είναι στρωμένη με ατελείωτες σειρές από λιόδεντρα, ως κάτω στη θάλασσα.\nΤο δίχως άλλο, αυτή η τοποθεσία που οι παππούδες ονόμασαν ‘’Σταυρό’’, δεν είναι μόνο το παρατηρητήριο της περιοχής, αλλά ο τόπος που δεν έχει δεύτερο για να συγκριθεί.\nΑπ’ αυτού, μπορείς να δεις μέσα απ’ το αστραφτερό φώς, συμπυκνωμένη την ομορφιά τούτης της ευλογημένης αγκαλιάς.\nΜπορείς άμα θες ν’ αφεθείς στο τέμπο μιας ρυθμικής επαναλαμβανόμενης μουσικής που θα την ακούς μονάχα εσύ στο βάθος του μυαλού σου και ύστερα αφού κοιτάξεις μέσα σου, αφιονισμένος από την επιβλητικότητα, να γνωρίσεις τον εαυτό σου!\nΑγνάντεψε αντικριστά, τον όγκος απ’ το Ξεροβούνι που σαν καλοχτισμένος μαντρότοιχος, οριοθετεί αγέρωχα το τοπίο.\nΠαρατήρησε πόσο όμορφο και κατάφυτο είναι, με τους σιδερένιους γκρεμούς του να χύνονται στα πλευρά του.\nΣε αντίθεση με αυτό που δηλώνει τ’ όνομά του και τ’ αδικεί, αυτό καρτεράει υπομονετικά τους ντόπιους και ξένους ποιητές για ν’ αναρτήσουν τον ομορφόσταλο πίνακά του.\nΠίσω απ’ αυτό το βουνό και στο βάθος, ανακάλυψε τη θάλασσα που κρυφοφαίνετε .\nΝοιώσε το ερωτικό της κάλεσμα βλέποντάς την να λαμπυρίζει και ν’ αλλάζει χρώματα.\nΎστερα στρέψε το βλέμμα σου αριστερά κι αντίκρισε την Αράχοβα που ξεπροβάλει δειλά.\nΟ αχός του χωριού, θα κατακλύσει την ύπαρξή σου και άμα είσαι ντόπιος, θύμισες παλιές θα εισχωρίσουν μέσα σου με την ευελιξία χελιδονιού παίρνοντας παράδοξα, πολλά χρώματα, σαν αυτά της πεταλούδας, μεταδίδοντάς σου μια ευδαιμονική πληρότητα.\nΗ εικόνα από τα λίγα σπίτια που φανερώνονται, λειτουργεί σαν προζύμι τροφοδοτώντας την περιέργεια του επισκέπτη , πολλαπλασιάζοντας έτσι τη φαντασία του, για τις ομορφιές που θα γευτεί πηγαίνοντας εκεί, αβγαταίνοντας την προσμονή του.\nΒλέπετε η Αράχοβα δεν είναι μόνο αυτή που απολαμβάνει ο μουσαφίρης με την πρώτη ματιά.\nΕίναι και πολλά-πολλά άλλα!\nΠολλά δε περισσότερα οι ίδιοι οι κάτοικοί της.\nΤο τοπίο συμπυκνώνετε σε ένα μεταφυσικό έρωτα και δένετε με τον επισκέπτη, που τον αφήνει να νομίσει ότι φτιάχτηκε μονάχα γι’ αυτόν.\nΓι’ τούτο και δύσκολα εξηγείτε αυτό το μαγικό συναίσθημα και ακόμα ποιο δύσκολα ξεχνιέται η επίδρασή του, γιατί ποτέ δεν ακούστηκε ούτε ένας, να μαρτύρησε ότι τον πρόδωσε.\nΧάνεσαι στα αισθήματα που σε κατακλύζουν, αντικρίζοντας στα πόδια του βράχου να ξεδιπλώνετε η κοιλάδα του Θεού, κατάφυτη από λιόφυτα, που ο ίδιος με το φώς του έθρεψε, ακολουθώντας το ρέμα πλέον, του Πλειστού Ποταμού, να σκορπίζονται μέχρι την άλλη άκρη, στο ευρύχωρο κρισσαίο πεδίο.\nΣτα δεξιά σου και κάτω από το βράχο, δεν χρειάζεται να το βλέπεις γιατί η ύπαρξή του έχει χαραχτεί στο αίμα σου, είναι κουρνιασμένο το πανάρχαιο Ιερό του θεού Απόλλωνα, ανάμεσα σε δυο επιβλητικούς πύργους, τις Φαιδριάδες, που μοιάζουν με διπλωμένα γρανιτένια γόνατα από τεράστια πόδια και σπαθίζουν τον ουρανό κρατώντας αγέρωχα , με σιγουριά ολόκληρο το γίγαντα Παρνασσό που κρέμεται από πάνω τους.\nΤο Ιερό, λες κι επιτηδευμένα δεν φαίνεται από αυτό το σημείο, νιώθεις ότι δυναμώνει την νοσταλγία του μύστη και του αφήνει μόνο ένα δρόμο προσέγγισης, αυτόν της εσωτερικής και λεπτεπίλεπτης αφής, πολλαπλασιάζοντας έτσι τα συναισθήματα, κάνοντάς τα λιγωτικό μυστικό, φουντώνοντας την προσμονή .\nΌλος ό τόπος είναι ένα τεράστιο σκηνικό μεταφυσικού θεάτρου, που μόνο ένας θεός μπορεί να στήσει γύρω από τον βωμό της λατρείας του και μόνο αυτός με ένα νεύμα του μπορεί να του δώσει αιώνια πνοή.\nΑυτό το σκηνικό και η φαντασία, δεν θα έφταναν για να αποθεώσουν την τεράστια ζωγραφιά του τοπίου, χωρίς εκείνο το φώς, πιότερο την άνοιξη, γιατί αυτή δεν είναι εποχή, αλλά ένα μπουκέτο από αισθήματα που δημιουργούνται και πολλαπλασιάζονται απ’ τ’ απέραντο γαλάζιο και συγχρόνως διάφανο φώς.\nΤο δίχως άλλο, αυτό το φώς είναι που πάντοτε θα μεταδίδει σε όποιον σταθεί σε αυτό το σημείο, μια αλλόκοτη και βαθύτατη αίσθηση ψυχικής έκστασης.\nΌποιος σταθεί εκεί μια φορά και αισθανθεί το ψυχικό μαλάκωμα που τον κυριεύει, μετά πάλι και πάλι θα το επαναλάβει χωρίς να το κρατάει μυστικό, παρά θα το διαλαλάει παντού .\nΌποιος και να ’σε όμως, αν τύχει και δεις την ανατολή του Ηλίου από αυτό το σημείο, η θέα θα σου κόψει την ανάσα και θα σε συνδέσει με τη λαμπρή περιγραφή, της ίδιας ανατολής , στο απόσπασμα από τον Ίωνα του Ευριπίδη (82-88):\n[...] Ἅρματα μέν τάδε λαμπρά τεθρίππων /Ἥλιος ἤδη λάμπει κατά γῆν, /ἄστρα δέ φεύγει πῦρ τόδ’ ἀπ΄αἰθέρος /εἰς νύχθ’ ἱεράν, / Παρνησιάδες δ’ ἄβατοι κορυφαί /καταλαμπόμεναι τὴν ἡμερίαν /ἀψῖδα


Με το καλοκαίρι να έχει κάνει, πλέον, τη δυναμική του εμφάνιση, οι πολυκατοικίες θα αρχίσουν σιγά-σιγά να αδειάζουν, αφού οι ένοικοι θα μετακινηθούν προς… θερμότερα κλίματα. Οι ευθύνες, όμως, του διαχειριστή της πολυκατοικίας δεν σταματούν ούτε τους θερινούς μήνες ούτε στην αγορά πετρελαίου! Ποιες είναι αυτές; Η Petroil Fuels φρόντισε να τις συγκεντρώσει στο άρθρο που ακολουθεί.\nΟι υποχρεώσεις που έχει ο διαχειριστής της πολυκατοικίας, συνήθως, καθορίζονται από τον κανονισμό της, ο οποίος έχει οριστεί από τη γενική συνέλευση των ιδιοκτητών και μπορεί να τροποποιείται, όποτε χρειάζεται, με τη σύμφωνη γνώμη τους. Μέσα στις πιο συχνές αρμοδιότητες ενός διαχειριστή περιλαμβάνονται η συντήρηση και οι πιθανές επισκευές για τους κοινόχρηστους χώρους της πολυκατοικίας, η είσπραξη των λογαριασμών των κοινοχρήστων και, φυσικά, η αγορά του πετρελαίου θέρμανσης. Επίσης, ο διαχειριστής της πολυκατοικίας οφείλει να φροντίζει για τη συντήρηση του ανελκυστήρα, αλλά και του καυστήρα. Τέλος, δεν αποκλείεται να εμφανιστούν και κάποια έκτακτα προβλήματα, που θα απαιτούν τη μέριμνα του διαχειριστή, ειδικά εάν η πολυκατοικία έχει κάποια παλαιότητα.\nΚατά τους καλοκαιρινούς μήνες, ο διαχειριστής της πολυκατοικίας είναι υπεύθυνος για κάποια ιδιαίτερα καθήκοντα που σχετίζονται με την εποχή. Δείτε τα αναλυτικότερα παρακάτω:\n1. Απολύμανση & Απεντόμωση\nΤα έντομα και τα παράσιτα εγκυμονούν πολλούς κινδύνους για την υγεία των ενοίκων, γι αυτό και η απολύμανση και απεντόμωση στους κοινόχρηστους χώρους της πολυκατοικίας έχουν ιδιαίτερη σημασία τους καλοκαιρινούς μήνες.\n2. Περιποίηση του κήπου\nΛιμνάζοντα νερά που αποτελούν πόλο έλξης και εστία μόλυνσης για τα κουνούπια, υπερ-αναπτυγμένα φυτά και ξερά κλαδιά είναι μόνο μερικοί από τους παράγοντες που χρήζουν διόρθωσης στον κοινόχρηστο κήπο της πολυκατοικίας. Ο διαχειριστής οφείλει να φροντίζει την καλή εικόνα του εξωτερικού της πολυκατοικίας, παράλληλα με την υγεία των κατοίκων της.\nΗ συντήρηση των πυροσβεστήρων θα πρέπει να λαμβάνει χώρα σε ετήσια βάση. Έτσι, θα διασφαλίζεται η σωστή τους λειτουργία και η ασφάλεια των ενοίκων της πολυκατοικίας. Κατά τους καλοκαιρινούς μήνες, ο κίνδυνος πυρκαγιάς είναι ιδιαίτερα αυξημένος, λόγω των υψηλών θερμοκρασιών που επικρατούν. Ως εκ τούτου, ο διαχειριστής της πολυκατοικίας θα πρέπει να είναι βέβαιος ότι οι πυροσβεστήρες θα λειτουργήσουν σωστά σε περίπτωση ανάγκη.\n4. Καθαρισμός Αποχετεύσεων\nΑκόμα και όταν η αποχέτευση δεν είναι φραγμένη ή δεν παρουσιάζει κάποιο πρόβλημα, καλό θα είναι να γίνει – έστω και προληπτικά – ο καθαρισμός της για λόγους υγιεινής. Το ίδιο ισχύει και για τα φρεάτια και τους βόθρους που βρίσκονται στο εξωτερικό της πολυκατοικίας, αφού η ζέστη ευνοεί τόσο την ανάπτυξη διαφόρων μικροοργανισμών, που μπορεί να αποδειχθούν επιβλαβείς για την υγεία των ενοίκων, αλλά και την κακοσμία.\nΕίναι, πλέον, εμφανές και από τα παραπάνω ότι οι υποχρεώσεις του διαχειριστή της πολυκατοικίας δεν σταματούν ούτε το καλοκαίρι. Για αυτό, και χρειάζεται έναν αξιόπιστο σύμμαχο στο πλευρό του, τον οποίο μπορεί να βρει στο πρόσωπο της Petroil Fuels, τη σταθερά πρώτη επιλογή κάθε διαχειριστή για την απολύμανση, τον καθαρισμό των αποχετεύσεων και την πυρασφάλεια.


Εκπλήξεις και...ανατροπές στην ελεύθερη κατάβαση των γυναικών | Euronews\nΕκπλήξεις και...ανατροπές στην ελεύθερη κατάβαση των γυναικών\nΗ Λάρα Γκουτ από την Ελβετία κατέκτησε τον πρώτο της τίτλο σε παγκόσμιο κύπελλο καταλαμβάνοντας την πρώτη θέση στην ελεύθερη κατάβαση στο Βαλ Ντιζέρ της Γαλλίας.\nΗ 21χρονη αθλήτρια, που το 2009 είχε κατακτήσει αργυρό παγκόσμιο μετάλλιο και πάλι στη Γαλλία, ολοκλήρωσε τον αγώνα της με εντυπωσιακό χρόνο 1 λεπτό 19 δεύτερα και 75 εκατοστά.\nΗ Αμερικανίδα Λίαν Σμιθ, αν και είχε σταθερή πορεία στην κατάβασή της, τερμάτισε 16 δευτερόλεπτα πίσω από τη νικήτρια. Την τρίτη θέση κατέλαβε η Νάντια Κάμερ επίσης από την Ελβετία.\nΗ Τίνα Μάζε από τη Σλοβενία, παρά την 11η θέση, συνεχίζει να βρίσκεται στην πρώτη θέση της γενικής κατάταξης με 701 βαθμούς, αφήνοντας πίσω της με 36 βαθμούς την δύο φορές Ολυμπιονίκη, Μαρία Χιφλ Ρις.\nΆτυχη στάθηκε η Λίντσεϊ Βον, που έχασε τον έλεγχο, στην αρχή μάλιστα της κατάβασης, χωρίς ωστόσο να τραυματιστεί. Η έμπειρη Αμερικανίδα αθλήτρια που έχει κατακτήσει τέσσερις φορές τον παγκόσμιο τίτλο, βρίσκεται στην τρίτη θέση της γενικής βαθμολογίας.


Παλιά Κάμερα Panasonic | SWAPP\nΠαλιά Κάμερα Panasonic με όλα τα παρελκόμενα. Δεν ξέρω αν γράφει ακόμα. Δείτε τα είδη μου , και αν θέλετε μπορείτε να διαλεξετε περισσότερα απο ένα . Παρακαλώ , ΟΧΙ ρούχα και παπούτσια.\nΠαλιό πικάπ της Pioneer . Ακριβώς αυτό που βλέπετε. Θέλει αλλάγη η βελόνα. Δείτε τα είδη μου , και αν θέλετε μπορείτε να διαλέξετε περισσότερα απο ένα . Παρακαλώ , ΟΧΙ ρούχα και παπούτσια.\nΗχεία Philips αμεταχείριστα , ύψος 30cm περίπου. Δείτε τα είδη μου , και αν θέλετε μπορείτε να διαλέξετε περισσότερα απο ένα . Παρακαλώ , ΟΧΙ ρούχα και παπούτσια.\nράδιο phillips αναφοράς\nράδιο phillips αναφοράς αξίας σε άριστη κατάσταση ανταλλάσεται....................................................................................................................................................\nκασσετόφωνο yamaha αναφοράς με 9 επεξεργασίες σε άριστη κατάσταση ανταλλάσεται ............................................................................................................................................\nΦορητό DVD Player Philips\nΦορητό DVD Player Philips με 3ωρη αναπαραγωγή. Απολαύσετε τις ταινίες σας οπουδήποτε και οποιαδήποτε στιγμή! Το φορητό DVD player PET721S με οθόνη TFT LCD 7"/18 εκ. σας επιτρέπει να παραδοθείτε στην απόλαυση ταινιών DVD/DivX, μουσικής MP3-CD/CD και φωτογραφιών JPEG εν κινήσει.


Σοφοκλής ~ Τhe history of the hellenes\nΟ Σοφοκλής (496 π.Χ.- 406 π.Χ.) (στα αρχ. ελλ. Σοφοκλῆς) ήταν Έλληνας τραγικός ποιητής τηςκλασικής εποχής. Αυτός, ο Αισχύλος και ο Ευριπίδης είναι οι τρεις τραγικοί ποιητές των οποίων έχουν σωθεί ολοκληρωμένα έργα. Σύμφωνα με αρχαίες μαρτυρίες φαίνεται ότι έγραψε περίπου 120 έργα, από τα οποία παραδίδονται ολοκληρωμένες μόνο επτά τραγωδίες.\nΟ Σοφοκλής συνέγραψε 123τραγωδίες, είναι όμως γνωστές κατ' όνομα οι 114, από τις οποίες έχουν διασωθεί μόνο 7 ολοκληρωμένες, ανάμεσά τους η Αντιγόνη (περί το 442) και Ηλέκτρα (περί το 413). 'Αλλα έργα του που έχουν διασωθεί είναι Τραχίνιαι, Οιδίπους Τύραννος, Αίας,Φιλοκτήτης, Οιδίπους επί Κολωνώ. Στο επίκεντρο των έργων τού Σοφοκλή βρίσκεται το άτομο, το οποίο έρχεται σε αναπόφευκτη, τραγική και ένοχη σύγκρουση με την τάξη που εκπροσωπούν οι θεοί. Αν και ιδιαίτερα ευσεβής στη ζωή του ο Σοφοκλής, πράγμα που επηρεάζει τα έργα του, δίνει μεγαλύτερο βάρος στην ανθρώπινη στάση έναντι αυτής των θεών, παρότι το πεπρωμένο των ανθρώπων είναι αναπόδραστα προδιαγεγραμμένο από τις βουλές των θεών, οι οποίες δεν είναι όμως πια αυθαίρετες και τυχαίες, όπως σε παλαιότερους τραγικούς, αλλά σκόπιμες και μελετημένες.


Πολίτης υπεράνω υποψίας! | Κιλκίς24\nΠολίτης υπεράνω υποψίας!\nΟ δάσκαλος του Κιλκίς που συνελήφθη μαζί με το γιο του για συμμετοχή σε κύκλωμα παιδικής πορνογραφίας, προκαλεί σεισμικό σοκ στην κοινωνία του Κιλκίς και η περίπτωσή του συζητείται ήδη ανά το πανελλήνιο.\nΔάσκαλος παιδιών, διευθυντής σε σχολείο, να συλλαμβάνεται για διάδοση παιδικής πορνογραφίας και μάλιστα μαζί με το γιο του! Ούτε στα πιο οργιώδη μυαλά σεναριογράφων του Χόλλυγουντ!\n“Πολίτης υπεράνω υποψίας” ο δάσκαλος, όπως κι οι περισσότεροι που συνελήφθησαν σήμερα ανά τη χώρα. Και, μάλιστα, στη “δική μας” περίπτωση, υπεράνω υποψιών!\nΓιατί δεν ήταν μονάχα η επαγγελματική του θέση αλλά και η συνδικαλιστική του δραστηριότητα (τον τίμησαν επανειλημμένα με τη ψήφο τους συνάδελφοί του), καθώς και η πολιτική τοιαύτη, που δεν επέτρεπαν καμιά σκέψη για τέτοιου είδους παρεκτροπή!\nΚι όμως, συνέβη κι αυτό στη μικρή μας κοινωνία, που ανάστατη απ` την ώρα που κυκλοφόρησε η είδηση, αναρωτιέται τι άλλο θα μας προκύψει αυτούς τους άγριους και παράξενους καιρούς που ζούμε.


thoughts arrive like butterflies... (p.j.)\nΜαθηματική Λογοτεχνία - Ξένοι Συγγραφείς - Denis Guedj\nΛΙΓΑ ΛΟΓΙΑ ΓΙΑ ΤΟ ΣΥΓΓΡΑΦΕΑ :\nΟ Ντενί Γκετζ γεννήθηκε στην Αλγερία το 1940. Σε ηλικία 17 ετών έφυγε από την Αλγερία για να σπουδάσει σε Πανεπιστήμιο των Παρισίων. Εκεί τον βρήκε ο Μάης του '68 στον οποίο έλαβε ενεργά μέρος. Ο ίδιος δηλώνει αντιαμερικανός και αριστεριστής.\nΟ Denis Guedj είναι μαθηματικός, ερευνητής και καθηγητής της Ιστορίας και Επιστημολογίας στο 8ο Πανεπιστήμιο των Παρισίων.\nΠαράλληλα είναι συγγραφέας και σεναριογράφος στον κινηματογράφο.\nΈχει γράψει δέκα μυθιστορήματα, όλα με ελάχιστο αλλά δυνατό απόσταγμα από μικρά μαθήματα μαθηματικών, φιλοσοφίας και γεωγραφίας που σερβίρονται στον αναγνώστη, μέσω διαλόγων μεταξύ των ηρώων του, ενσωματωμένων πάντα σε μια γοητευτική πλοκή συνήθως ιστορική, όπως "Το μέτρο του Κόσμου'', '' Επιχείρηση Μεσημβρία '', ''Μπέλλα'' κ.ά. Το ελληνικό κοινό τον έχει εντάξει στους ευπώλητους συγγραφείς.\nΩς σεναριογράφος έχει τιμηθεί με το βραβείο Καλύτερου Σεναρίου 1987 για την ταινία Η τελευταία Παρασκευή του Σεπτέμβρη.\nΕπίσης, έχει γράψει ταινίες μικρού και μεγάλου μήκους, θεατρικά έργα με πρωταγωνιστή τα μαθηματικά και αρκετά δοκίμια.\nΔιαβάστε εδώ τη συνέντευξη του Denis Guedj στην Πόπη Μουσουράκη για την Ελευθεροτυπία:\n"Η φαντασία μετατρέπει τα Μαθηματικά σε παιχνίδι"\nΕνημερωθείτε από εδώ για τη διάλεξη του Denis Guedj την Τρίτη 6 Μαϊου 2008 στο Μέγαρο Μουσικής Αθηνών σε συνεργασία με τη Γαλλική πρεσβεία και το Γαλλικό Ινστιτούτο Αθηνών.\nΣΥΓΓΡΑΦΙΚΟ ΕΡΓΟ ΤΟΥ DENIS GUEDJ:\n1) ΤΟ ΘΕΩΡΗΜΑ ΤΟΥ ΠΑΠΑΓΑΛΟΥ (ΕΚΔΟΣΕΙΣ ΠΟΛΙΣ)\nΟ μόνος τρόπος για να μάθει κανείς μαθηματικά είναι να στρωθεί στο διάβασμα. Λάθος! Υπάρχει κι άλλος πολύ πιο εύκολος. Το αποδεικνύουν ένας βιβλιοπώλης και η παρέα του, οι οποίοι βρίσκονται αντιμέτωποι με μια πολύπλοκη ιστορία μυστηρίου, όταν κληρονομούν μια βιβλιοθήκη επιστημονικών συγγραμμάτων. Συγχρόνως έρχονται σε επαφή με τον κόσμο των Μαθηματικών και τη μαγεία της λογικής τους.\nΤο Θεώρημα του παπαγάλου είναι ένα γοητευτικό μυθιστόρημα αλλά αποτελεί και μια διασκεδαστική μύηση των νέων στην επιστήμη των αριθμών.\nΤο διασημότερο και σπουδαιότερο ίσως έργο "Μαθηματικής Λογοτεχνίας"\n2) ΤΑ ΑΣΤΕΡΙΑ ΤΗΣ ΒΕΡΕΝΙΚΗΣ (Ιστορικό μυθιστόρημα) (ΕΚΔΟΣΕΙΣ ΨΥΧΟΓΙΟΣ)\nΑλεξάνδρεια, εποχή των Πτολεμαίων, 3ος αιώνας π.Χ. Μια Αίγυπτος ισχυρή, κυρίαρχη, κοιτίδα του πολιτισμού. Μια βασίλισσα που θυσιάζει τις χρυσές πλεξούδες της στη θεά Ίσιδα προκειμένου να γυρίσει ο άντρας της ζωντανός από την εκστρατεία. Ένας μονάρχης, στο απόγειο της δύναμής του, που αναζητά τη γνώση στα βιβλία. Κι ένας μαθηματικός, πνεύμα ανήσυχο, πανεπιστήμονας και παιδαγωγός, που αναρωτιέται πόσο μεγάλη είναι η Γη.\nΣτο βιβλίο ''Τα Αστέρια της Βερενίκης '' ο συγγραφέας εκμεταλλεύεται με μεγάλη ευχέρεια τον πλούτο των μαθηματικών του γνώσεων και με εμφανές πάθος προσπαθεί να παρουσιάσει μια από τις σημαντικότερες επιστημονικές ανακαλύψεις των Αρχαίων Ελλήνων.\nΔιαβάστε εδώ παρουσίαση του βιβλίου στην Ελευθεροτυπία στις 18/08/2006 από τον Γιώργο Βέη.\n3) ΕΠΙΧΕΙΡΗΣΗ ΜΕΣΗΜΒΡΙΑ (ΕΚΔΟΣΕΙΣ ΤΡΑΥΛΟΣ)\nΜια ταινία περιπέτειας, στην καρδιά της Γαλλικής Επανάστασης, με ήρωες δύο επιστήμονες εκείνης της εποχής. Ένα βραβευμένο σενάριο, γέννησε ένα υπέροχο ιστορικό μυθιστόρημα.\nΤο έργο "Επιχείρηση Μεσημβρία", είναι μια μυθοπλασία αληθινή, Μυθοπλασία, γιατί γι' αυτήν ευθύνεται η φαντασία του συγγραφέα. Αληθινή, γιατί βασίζεται στην επιστημονική και ιστορική αλήθεια.\nΠριν γίνει μυθιστόρημα τιμήθηκε με το Βραβείο καλύτερου σεναρίου\nΗ Επιχείρηση Μεσημβρία γίνεται μια "πολεμική" αποστολή. Οι αστρονόμοι σκαρφαλώνουν σε καμπαναριά, πύργους, βουνά. Κρύβονται από τους Χωροφύλακες, τα μπλόκα, τους μαυριτανούς πειρατές. Οι άδειες ελεύθερης κυκλοφορίας τους προκαλούν υποψίες, τους νομίζουν κατάσκοπους, βασιλόφρονες εμιγκρέδες, τσαρλατάνους, μάγους. Ο Ντελάμπρ καθαιρείται από την Επιτροπή Κοινής Σωτηρίας. Ο Μεσέν βρίσκεται φυλακισμένος στην Ισπανία, κι ύστερα εξορισμένος στην Ιταλία, με μια σκέψη να τον στοιχειώνει: μήπως έκανε λάθος στις μετρήσεις του στη Βαρκελώνη.\n4) ΜΗΔΕΝ (ή οι πέντε ζωές της Αεμέρ) (ΕΚΔΟΣΕΙΣ ΨΥΧΟΓΙΟΣ)\nΟ Ουμπαΐντ απομάκρυνε το στρώμα του αργίλου. Φάνηκε το πρόσωπο ένα πρόσωπο εκπληκτικά ήρεμο. Χαρακτηριστικά λεπτά, μύτη ίσια και καλογραμμένη. Η Αεμέρ διέκρινε μόνο μια σκοτεινή μάζα, πλαισιωμένη από μια φωτεινή άλω, που της έκρυβε τον ήλιο. Ένας άντρας με αόρατο πρόσωπο της πασπάτευε το μέτωπο.\nΟ εκκωφαντικός ήχος του αεροπλάνου, το τρέξιμο, το κάψιμο στο στήθος, η ανάσα με το πρόσωπο στο χώμα, η αίσθηση ότι είχε εκσφενδονιστεί. Πέρα απ' αυτά, τίποτε δε θυμόταν ούτε από πού ερχόταν ούτε πού πήγαινε. Γύρισε το κεφάλι, είδε τον μικρό κώνο από άργιλο στη χούφτα της. Το γεγονός ότι είχε σκύψει στον κρατήρα για να τον πιάσει την είχε σώσει από τους βομβαρδισμούς των Αμερικανών. Το χαμόγελο, που είχε μείνει μετέωρο στα χείλη της, ξέσπασε πλατύ. Χρωστούσε τη ζωή της σε έναν σουμεριακό λίθο, ένα αρχαίο πήλινο νόμισμα ηλικίας πεντακοσίων αιώνων.\nΜεσοποταμία-Ιράκ: η ίδια γη. Μια γη που φιλοξένησε το παρελθόν μας και κλονίζει το παρόν μας. Εκεί, και για πέντε χιλιάδες χρόνια, ξετυλίγονται οι πέντε ζωές της Αεμέρ, μιας γυναίκας που έζησε άλλοτε ως ιέρεια άλλοτε ως σκλάβα άλλοτε ως πόρνη, προσπαθώντας μάταια να καλύψει το κενό μιας απουσίας που τη σημάδεψε.\nΜια ιστορία για την Ιστορία των αριθμών, για την ανακάλυψη του μοναδικού και απόλυτου μηδέν.\n5) ΤΟ ΔΩΡΕΑΝ ΔΕΝ ΑΞΙΖΕΙ ΠΛΕΟΝ ΤΙΠΟΤΑ (ΕΚΔΟΣΕΙΣ ΚΕΔΡΟΣ)\nΟ Ντενί Γκετζ σκιαγράφησε σε διάστημα τριών ετών (1994-1997) την αθέατη πλευρά των γεγονότων σε μια σειρά πρωτότυπων όσο και ανατρεπτικών μαθηματικών χρονικών που δημοσιεύτηκαν στη Liberation. Πρωτότυπα, διασκεδαστικά, καυστικά, πολιτικά, ανατρεπτικά, τα κείμενα του Γκετζ παντρεύουν την κρυφή γεωμετρία των λέξεων με την αθέατη ποίηση των αριθμών σ' ένα εκρηκτικό μείγμα μαθηματικής συνωμοσίας και μαγείας.\nΈνα πολύ καλό βιβλίο , μία πολύ κακή μετάφραση...\n6) LA BELA Η ΑΥΤΟΒΙΟΓΡΑΦΙΑ ΜΙΑΣ ΚΑΡΑΒΕΛΑΣ (ΕΚΔΟΣΕΙΣ ΤΡΑΥΛΟΣ)\n7) ΤΟ ΜΕΤΡΟ ΤΟΥ ΚΟΣΜΟΥ (ΕΚΔΟΣΕΙΣ ΤΡΑΥΛΟΣ)\nΤο Μέτρο του Κόσμου, ένα ταξίδι στα χρόνια της Επανάστασης, αναλύει τις παράλληλες πορείες της πολιτικής και της μετρολογικής ισότητας και περιγράφει τη διανοητική και ανθρώπινη περιπέτεια που τις συνόδευε.\nΑναρτήθηκε από tsimuha kamikazi στις 1:55 μ.μ. 5 σχόλια:\nΕτικέτες Μαθηματική Λογοτεχνία\nΜαθηματική Λογοτεχνία - Έλληνες Συγγραφείς (Συνέχεια)\n7) ΓΙΑΝΝΗΣ ΚΑΡΒΕΛΗΣ - Ο ΚΡΑΤΟΥΜΕΝΟΣ ΜΗΔΕΝ\nΗ απόδρασή τους από την "Απομόνωση", με τα τόσο προηγμένα συστήματα ασφαλείας, φαινόταν αδιανόητη χωρίς εξωτερική βοήθεια. Έτσι στο στρατοδικείο ο κατήγορος, με βάση την "απλή λογική", υποστηρίζει την ενοχή δύο αξιωματικών, των μόνων που είχαν έμμεση επαφή με τους κρατούμενους. Η συνήγορος όμως, με τη βοήθεια ενός καθηγητή των δραπετών, οδηγεί τους ενόρκους, μέσα από το λαβύρινθο της Μαθηματικής Λογικής, σε άλλου είδους ενδεχόμενα και διλήμματα που ξεδιαλύνονται με τη Θεωρία των Αριθμών.\nΤο ανακάλυψα πριν λίγο και χάρηκα πολύ !\n8) ΤΕΥΚΡΟΣ ΜΙΧΑΗΛΙΔΗΣ - ΜΑΘΗΜΑΤΙΚΑ ΕΠΙΚΑΙΡΑ -\nΔεν έχω αξιωθεί ακόμη να το διαβάσω αλλα η λογική του μου θυμίζει το "Το δωρεαν δεν αξίζει πλέον τίποτα" (Τα μαθηματικά χρονικά της Liberation) του Guedj Denis.\nΑναρτήθηκε από tsimuha kamikazi στις 1:13 μ.μ. 2 σχόλια:\nthis is tsimuha\nBlogs περι μαθηματικών και Λογοτεχνίας\nΜαθηματική Λογοτεχνία - Ξένοι Συγγραφείς - Denis G...\nΜαθηματική Λογοτεχνία - Έλληνες Συγγραφείς (Συνέχε...\nΜαθηματική Λογοτεχνία - Έλληνες Συγγραφείς


Σοφία Μουτίδου: «Σήμερα η Φώφη, αύριο εγώ» | Cityportal.gr\nαπό Cityportal team 🕒 27/10/2021 - 23:11\nΗ Σοφία Μουτίδου μέσω των social media έστειλε το δικό της μήνυμα για την Φώφη Γεννηματά που έφυγε από την ζωή σε ηλικία 56 ετών.\nΗ γνωστή ηθοποιός με ανάρτηση στο Facebook, σημείωσε μεταξύ άλλων, ότι «ρε Φώφη, σε σκεφτόμουν σχεδόν κάθε μέρα από τότε που σε γνώρισα και ο θάνατός σου ήρθε μαζί με τη στιγμή που δεν με γνώρισε ο πατέρας μου. Τόσο νέα, τόσο χαρούμενη, τόσο γεμάτη ζωή».\n«Σκέφτομαι τη ζωή και τη ροή της. Σήμερα η Φώφη, αύριο εγώ. Αρρώστειες, ατυχήματα, κούραση, πόνος, αγώνας καθημερινός για όλους. Τόσα γέλια, τόσες ωραίες στιγμές φευγαλέες και όλα συνεχίζουν κανονικά, με ή χωρίς εμάς. Μία απίστευτη ματαιότητα με κατακλύζει. Δεν αντέχω πια να ακούω για φίλους που νοσούν,που πεθαίνουν, ξαφνικά ή προγραμματισμένα. Πόση ψυχραιμία να δείξει κανείς, πόση φιλοσοφία; Πόσος πόνος να μπει πάνω σε άλλους θαμμένους από χρόνια και πάνω σε μέλλοντες, επερχόμενους και απειλητικούς;\nΚι η ζωή συνεχίζεται κανονικά. Χωρίς ενοχές, χωρίς τύψεις, χωρίς καθυστερήσεις. Η ζωή είναι υποχρέωση επιτακτική. Οφείλουμε να ζούμε, όσο αναπνέουμε, χωρίς να σημαίνει ότι θα σε ξεχάσουμε, ούτε εσένα, ούτε όλους τους άλλους. Έτσι πάει, αυτός είναι ο κανόνας: εσύ πέθανες, εγώ ζω. Μέχρι να πεθάνω και εγώ και να ζήσουν άλλοι. Βαριά καθήκοντα. Πώς να είναι ελαφρές οι συνειδήσεις;».\nΠάνδημο το «Ύστατο Χαίρε» στη Φώφη Γεννηματά (ΦΩΤΟΓΡΑΦΙΕΣ)


Πετράκης: «Συγκινητική η στήριξη του κόσμου του Παναθηναϊκού» - Ποδόσφαιρο - Super League - ΠΑΣ | sport-fm.gr: ΣΠΟΡ FM 94.6\nΣάββατο, 21 Ιουλίου 2018, 08:48\nΠετράκης: «Συγκινητική η στήριξη του κόσμου του Παναθηναϊκού»\nΓια ένα παιχνίδι με πολλές ιδιαιτερότητες έκανε λόγο ο τεχνικός του ΠΑΣ Γιάννινα, Γιάννης Πετράκης, σχολιάζοντας την αναμέτρηση της ομάδας του στη Λεωφόρο απέναντι στον Παναθηναϊκό.\nΤελευταία ενημέρωση 30/09/2017, 22:10\nΑναλυτικά, δήλωσε στη συνέντευξη Τύπου:\nΠαρ’ όλα αυτά θεωρώ ότι η ομάδα μου ήταν πειθαρχημένοι, είχαμε καλό αγωνιστικό πλάνο και δεν αφήσαμε τον Παναθηναϊκό να παίξει και είμαι ευχαριστημένος για αυτό. Ήταν ένα μοιρασμένο παιχνίδι χωρίς πολλές ευκαιρίες. Με βάση τη συνολική εικόνα θεωρώ ότι το αποτέλεσμα ήταν άδικο. Εύχομαι στον Παναθηναϊκό να βρει τον δρόμο του. Παίρνουμε τα καλά από αυτό το παιχνίδι και προχωράμε για τη συνέχεια».\nΓια το αν αντιμετώπισαν υπεροπτικά τον Παναθηναϊκό με βάση και κάποιες δηλώσεις των παικτών του: «Νομίζω ότι δεν ισχύει αυτό που λέτε. Αν πω ότι εγώ πιστεύω σε ένα καλό αποτέλεσμα δεν είναι υπεροπτικό. Επειδή τα διάβασα προσεχτικά δεν ήταν έτσι. Υπάρχει πάντα σεβασμός και πίστη για τη δουλειά μας κι αυτό που κάνουμε».\nΓια την ατμόσφαιρα του κόσμου του Παναθηναϊκού: «Νομίζω ότι ήταν συγκινητικό. Αυτή είναι η μεγαλύτερη ώθηση που μπορεί να έχει ο Παναθηναϊκός για να βρει τον δρόμο του. Στις μεγάλες ομάδες ο κόσμος στα δύσκολα είναι ''παρών'' και στηρίζει. Τον έχουμε ανάγκη να βρει τον δρόμο του».\nΓια την μη απαιτούμενη αντίδραση της ομάδας στο επιθετικό κομμάτι: «Ο Σολτάνι ήρθε την τελευταία μέρα των μεταγραφών, ο Κόντε έκανε μόνο αυτή τη βδομάδα προπόνηση μαζί μας. Θα είναι παράλογο να περιμένω παίκτη σε απραξία να πατήσουμε κουμπί και να είναι αυτός που πρέπει. Χρειάζονται οι σπουδαίοι παίκτες στήριξη και υπομονή κι εγώ προσπαθώ να τους βοηθήσω για να μας βοηθήσουν».


Τι είναι ο χρόνος αντίδρασης? μπορεί να βελτιωθεί από τους αθλητές?\nΗ ταχύτητα αντίδρασης είναι ένας όρος που συνδέεται με πολλές καθημερινές διαδικασίες όπως η οδήγηση, το πιάσιμο ενός αντικειμένου που πάει να πέσει, η γρήγορη απάντηση στην ερώτηση σε ένα τηλεπαιχνίδι καθώς και σε αθλητικές καταστάσεις. Σύμφωνα με την βιβλιογραφία, ως χρόνος αντίδρασης ορίζεται το χρονικό διάστημα από την στιγμή που θα γίνει κάποιο εξωτερικό ερέθισμα, έως την αρχή της κίνησής μας. Για τον λόγο αυτό χρησιμοποιείται συχνά ως δείκτης αξιολόγησης της επεξεργαστικής ταχύτητας του εγκεφάλου καθώς και της ικανότητας λήψης απόφασης. Ας δούμε περισσότερες λεπτομέρειες στην συνέχεια, καθώς συχνά δίνουμε στον όρο πιο διευρυμένη έννοια από αυτήν που ήδη έχει.\nΤι περιλαμβάνει ο ορισμός της ικανότητας του χρόνου αντίδρασης.\nΟ χρόνος αντίδρασης αρχίζει να μετράει από την στιγμή που πραγματοποιηθεί το εξωτερικό ερέθισμα (για παράδειγμα όπλο στην εκκίνηση των 100μ sprint) και τελειώνει όταν ξεκινήσουμε την κίνησή μας (τίναγμα από τον βατήρα). Περιλαμβάνει διαδικασίες που δεν είναι ορατές από έναν θεατή αλλά τις αντιλαμβάνεται μόνο ο αθλητής και γίνονται από τα αισθητήρια όργανα και το κεντρικό νευρικό σύστημα. Για αυτό και χρησιμοποιείται ως δείκτης ικανότητας λήψης απόφασης (ικανότητα πολύ σημαντική για την απόδοση σε σύνθετα αθλήματα όπως τα ομαδικά, και θα αποτελούσε ενδιαφέρον θέμα για νέο μας άρθρο). Σύμφωνα με τον κλάδο της ψυχολογίας που ασχολείται με το αντικείμενο αποτελείται από 3 διαδοχικές φάσεις. Την αναγνώριση του ερεθίσματος, την επιλογή κινητικής αντίδρασης-απάντησης και τον προγραμματισμό της κινητικής απάντησης.\nΑναγνώριση ερεθίσματος (πχ καρφί αντιπάλου στο βόλλευ). Σε αυτή την φάση ο αθλητής ανάλογα το ερέθισμα (οπτικό, ακουστικό, κιναισθητικό, οσφρητικό) το αντιλαμβάνεται με τους ανάλογους αισθητήρες (μάτια, αυτιά, δέρμα κλπ). Η πληροφορία στέλνεται στο κεντρικό νευρικό σύστημα για να αναγνωριστεί. Λαμβάνονται ταυτόχρονα υπόψιν οι συνθήκες του περιβάλλοντος (πχ αγωνιστικός χώρος, θέσεις συμπαικτών-αντιπάλου) καθώς και τα χαρακτηριστικά του ερεθίσματος (πχ ταχύτητα κίνησης μπάλας, ύψος, φάλτσο, πιθανή πορεία)\nΕπιλογή κινητικής απάντησης. Σε αυτό το στάδιο, αφού έχει αναγνωριστεί το ερέθισμα, ο αθλητής έχει τις διαθέσιμες πληροφορίες για να επιλέξει την καλύτερη δυνατή κίνηση. Στο παράδειγμά μας, αν είναι χαμηλή η μπαλιά να επιλέξει μανσέτα με πτώση, αν είναι ψηλή και αδύναμη να κάνει υποδοχή με δάχτυλα. Επίσης επιλέγει προς ποια κατεύθυνση να κινηθεί.\nΠρογραμματισμός της απάντησης. Σε αυτό το στάδιο, αφού έχει επιλέξει ποια κίνηση θα πραγματοποιήσει από το κινητικό ρεπερτόριό του/της, προετοιμάζεται όλο το σώμα για να κάνει την κίνηση. Ο εγκέφαλος δίνει σήμα για να συγκεντρωθεί το βλέμμα και να ενεργοποιηθούν οι μύες με τον τρόπο που πρέπει. Το στάδιο ολοκληρώνεται όταν ξεκινήσει η κίνηση.\nΤι δεν περιλαμβάνει ο ορισμός.\nΔεν περιλαμβάνει τον λεγόμενο «χρόνο κίνησης». Δηλαδή το χρονικό διάστημα από την εκκίνηση της κίνησης έως την ολοκλήρωσή της. Για παράδειγμα τον χρόνο από την στιγμή που θα ξεκινήσει ο αθλητής βόλλευ στο προηγούμενο παράδειγμα την κίνηση προς την μπάλα, έως την στιγμή που θα κάνει την υποδοχή. Αυτή η ικανότητα χαρακτηρίζεται ως άκυκλη ταχύτητα και εξαρτάται από την ικανότητα του νευρομυικού συστήματος του αθλητή και την τεχνική του.\nΣε ποιες βασικές κατηγορίες χωρίζεται η ικανότητα αντίδρασης γρήγορα σε αθλητικές καταστάσεις?\nΣτα αθλήματα, το άτομο έρχεται αντιμέτωπο με καταστάσεις στις οποίες έχει να αναγνωρίσει πολλά εξωτερικά ερεθίσματα. Παράλληλα μπορεί να αντιδράσει στο καθένα από αυτά με διάφορους τρόπους ανάλογα την αγωνιστική φάση αλλά και το κινητικό ρεπερτόριό του. Ο αριθμός αυτός όμως των διαφορετικών δυνατοτήτων απάντησης επηρεάζει σημαντικά τον χρόνο αντίδρασης. Για τον λόγο αυτό χρησιμοποιείται συχνά η κατηγοριοποίηση σε καταστάσεις που απαιτούν μία αντίδραση και σε καταστάσεις που απαιτούν περισσότερες. Έτσι δημιουργούνται δύο βασικές κατηγορίες α) οι απλές και β) οι σύνθετες.\nΑ) Απλές. Στις απλές συμπεριλαμβάνονται οι καταστάσεις στις οποίες υπάρχει μόνο μία πιθανή αντίδραση. Ο αθλητής γνωρίζει ότι από την στιγμή που θα λάβει το ερέθισμα, υπάρχει μόνο ένας τρόπος απάντησης. Για παράδειγμα κατά την εκκίνηση στους αγώνες κολύμβησης. Με το που δώσει το ηχητικό ερέθισμα ο αφέτης, ο αθλητής/τρια έχει να προετοιμάσει και να πραγματοποιήσει την γνωστή αλληλουχία κινήσεων. Όταν οι συνθήκες είναι «απλές» και υπάρχει μία μόνο απάντηση, τότε ο χρόνος αντίδρασης είναι ο μικρότερος δυνατός. Το κατώτερο όριο ορίζεται από χαρακτηριστικά εκ γενετής όπως η αποδοτικότητα του νευρικού συστήματος, το μήκος του σώματος κλπ. Ο χαμηλότερος χρόνος αντίδρασης για ακουστικό ερέθισμα είναι περίπου 140 με 160 ms, για οπτικό 200 με 220 ms και για κιναισθητικό ερέθισμα (120-140 ms). Οι μόνες αντιδράσεις που μπορεί να γίνουν γρηγορότερα είναι οι αντανακλαστικές, κατά τις οποίες το ερέθισμα δεν φτάνει ως τον εγκέφαλο αλλά έως τον νωτιαίο μυελό. Σε αυτούς τους χρόνους βασίζονται και οι κανονισμοί άκυρης εκκίνησης. Αν πραγματοποιηθεί εκκίνηση (πχ sprint ή αγώνες αυτοκινήτων) κάτω από το όριο 160-200 ms τότε θεωρείται άκυρη, γιατί δεν είναι ανθρωπίνως δυνατό να γίνει. Αν γίνει τότε είναι αποτέλεσμα πρόβλεψης, ενός μηχανισμού που επηρεάζει τον χρόνο αντίδρασης αλλά δεν επιτρέπεται στις εκκινήσεις.\nΒ) Σύνθετες. Σε αυτές συμπεριλαμβάνονται καταστάσεις στις οποίες οι πιθανές αντιδράσεις του αθλητή είναι περισσότερες από μία. Σύμφωνα με τον νόμο του Hick (του πιο σημαντικού ερευνητή στο αντικείμενο) ο χρόνος αντίδρασης αυξάνεται αναλογικά με την αύξηση των δυνατών επιλογών του αθλητή. Αν είχε μια δυνατότητα κίνησης θα ήθελε χρόνο Χ, αν είχε να επιλέξει μεταξύ 2 2Χ, αν μεταξύ 3 τότε 3Χ κλπ. Δεν είναι ξεκάθαρο έως τις πόσες επιλογές κίνησης συνεχίζεται αυτή η γραμμική σχέση αλλά ίσως ο αριθμός 8 να είναι ένα αποδεκτό όριο. Πέρα από αυτό οι συνθήκες είναι πολύ σύνθετες. Με μία τέτοια κατάσταση έρχεται για παράδειγμα αντιμέτωπος ένας τερματοφύλακας στο πέναλτι. Μπορούμε να πούμε ότι έχει 2 πιθανές «θέσεις» στις οποίες θα πρέπει να κινηθεί για να το αποκρούσει. Αριστερά και δεξιά. Από την στιγμή που θα εκτελεσθεί το πέναλτι έχει στην διάθεσή του 400-500 ms έως να δεχτεί το γκολ. Μέσα σε αυτό τον χρόνο θα πρέπει να έχει αντιληφθεί την εκτέλεση, να έχει αναγνωρίσει την ταχύτητα της μπάλας, το φάλτσο, το ύψος και την κατεύθυνσή της, να έχει επιλέξει ποια κίνηση θα πραγματοποιήσει (απόκρουση, πιάσιμο, άλμα) και σε ποια κατεύθυνση. Τέλος θα πρέπει να προετοιμάσει το σώμα του για να εκτελέσει την επιλεγμένη κίνηση. Το παράδειγμά μας μπορεί να γίνει βέβαια πιο σύνθετο αν λάβουμε υπόψιν την περίπτωση να πρέπει να μείνει στο κέντρο, να κάνει χαμηλή ή ψηλή απόκρουση. Όσο αυξάνονται οι πιθανές επιλογές, τόσο αυξάνεται και ο χρόνος αντίδρασης. Σε αυτή την αγωνιστική περίπτωση βέβαια ο χρόνος αντίδρασης συνήθως δεν είναι αρκετός για να επιτύχει ο τερματοφύλακας. Το σουτ φτάνει πιο γρήγορα στην εστία. Για αυτό συνήθως ο τερματοφύλακας «διαλέγει» πλευρά για να μπορέσει να προλάβει το σουτ και να μειώσει τις πιθανές αντιδράσεις. Αν επιλέξει την σωστή πλευρά κερδίζει χρόνο. Περιλαμβάνει όμως την διαδικασία πρόβλεψης που αναφέραμε και παραπάνω.\nΟ χρόνος σε αυτές τις περιπτώσεις εξαρτάται όπως αναφέραμε από τον αριθμό των επιλογών. Έχει γίνει όμως εκτεταμένη μελέτη και πολλοί ερευνητές υποστηρίζουν ότι αποτελεί την κατηγορία αντίδρασης η οποία μπορεί να βελτιωθεί σημαντικά. Έχει βρεθεί ότι οι έμπειροι και elite αθλητές έχουν πολύ καλύτερη απόδοση σε αθλητικές καταστάσεις που απαιτούν σύνθετη αντίδραση από αντίστοιχους ερασιτέχνες ή αρχάριους. Η υπεροχή τους όμως αυτή παρουσιάζεται μόνο σε καταστάσεις σχετικές με το άθλημα. Σε γενικά τεστ δεν διαφοροποιούνται από τον μέσο πληθυσμό. Αυτά τα ευρήματα ενισχύουν την άποψη των ερευνητών. Επίσης δείχνουν την αθλητική υπεροχή που προσδίδει στους elite η ικανότητα πρόβλεψης που αποκτούν από την εκτεταμένη εξάσκηση με ειδικές ασκήσεις και η εμπειρία τους.\nΣημαντικό στοιχείο που πρέπει να αναφέρουμε και επηρεάζει τον χρόνο αντίδρασης είναι η ύπαρξη διαδοχικών ερεθισμάτων. Κάτι το οποίο παρουσιάζεται πολύ συχνά σε αγωνιστικές καταστάσεις. Για να γίνει κατανοητό, αναφερόμαστε σε μια κατάσταση για παράδειγμα κατά την οποία το καρφί του αντιπάλου βρει στο block συμπαικτών μας και αποκτήσει νέα κινητική κατάσταση πριν έρθει στα χέρια μας για υποδοχή. Από εκεί που είχαμε αρχίσει να κινούμαστε πχ προς τα αριστερά (γιατί εκεί περιμέναμε να πάει το καρφί πριν βρει στο block) και είχαμε προετοιμαστεί για χαμηλή μανσέτα, πρέπει να αλλάξουμε την αντίδρασή μας. Η επαφή στο block έκανε την μπάλα να αλλάξει πορεία και δύναμη και να κινηθεί προς τα δεξιά αδύναμα. Εμείς σε αυτή την περίπτωση για να καταφέρουμε να αντιδράσουμε σωστά πρέπει να κάνουμε 2 πράγματα. 1 να ακυρώσουμε την κίνηση που είχαμε σχεδιάσει και 2. να προετοιμάσουμε την νέα ορθή κίνηση. Τότε στην όλη αντίδρασή μας παρατηρείται μία μικρή καθυστέρηση (συνήθως 100-150ms) η οποία απαιτείται για την διαδικασία που αναφέραμε. Αυτή η καθυστέρηση στην επεξεργασία εξαρτάται από το άμα είναι το δεύτερο ερέθισμα συμβατό ή ασύμβατο με το πρώτο. Στη πρώτη περίπτωση είναι πιο μικρή ενώ στην δεύτερη μεγαλύτερο (συμβατό για να είναι πρέπει να έχει φυσική αλληλουχία με την κίνηση που έχουμε ήδη πραγματοποιήσει πχ ίδια πλευρά κίνησης). Σε αυτό το φαινόμενο στηρίζονται και τεχνικές όπως η προσποίηση. Αν ο αντίπαλος «πέσει στην παγίδα» και κινηθεί από την άλλη κατεύθυνση, θα χάσει χρόνο έως να πράξει την σωστή κίνηση. Έως να το κάνει, θα τον έχουμε αποφύγει.\nΜπορεί να βελτιωθεί ο χρόνος αντίδρασης? Πως?\nΟ χρόνος αντίδρασης βελτιώνεται από την γέννησή μας έως την ηλικία περίπου των 20-25 ετών όπου παρουσιάζει μία περίοδο στασιμότητας έως να αρχίσει να μειώνεται μετά την ηλικία 35-40 ετών. Περίοδοι όπως η φάση της μέγιστης αύξησης του ύψους μας κατά την εφηβεία, μπορεί να δημιουργήσουν μία πρόσκαιρη μείωση της ικανότητας.\nΗ απάντηση για το αν μπορεί να βελτιωθεί πέρα από την φυσική ανάπτυξη είναι ναι. Βέβαια η βελτίωση εξαρτάται από την φύση της αντίδρασης. Οι «απλές» αντιδράσεις έχουν ελάχιστα περιθώρια βελτίωσης (πχ εκκίνηση 100μ) από την στιγμή που έχουμε τελειοποιήσει την τεχνική μας (μας βγαίνει πλέον χωρίς να σκεφτόμαστε πως θα κινηθούν τα μέλη του σώματός μας). Από την άλλη όμως οι «σύνθετες» αντιδράσεις έχουν σημαντικά περιθώρια βελτίωσης. Βελτίωση η οποία μεταφέρεται και στην συνολική ικανότητα αποτελεσματικής επιλογής απόφασης και κινητικής απάντησης. Με κατάλληλη εξάσκηση μπορούμε να βελτιώσουμε την σωστή πρόβλεψη των κινήσεων του αντιπάλου και να αντιδράσουμε γρηγορότερα σε πιθανές παρεκκλίσεις του ερεθίσματος. Η πρόβλεψη δεν είναι πάντα εύκολη. Ο αντίπαλος μπορεί να χρησιμοποιήσει προσποιήσεις ή το περιβάλλον (αέρας, δάπεδο, παίκτης της ομάδας ή αντίπαλος) με αποτέλεσμα να κάνουμε λάθος επιλογή. Αν κάνουμε λάθος επιλογή θα χρειαστούμε επιπλέον χρόνο για να κάνουμε διόρθωση που πιθανόν δεν θα είναι αρκετός.\nΠως μπορούμε λοιπόν να την βελτιώσουμε?\nΑ) Με την τελειοποίηση της τεχνικής-τεχνικών σε συνθήκες σταδιακά αυξανόμενης δυσκολίας. Για παράδειγμα έστω ότι θέλουμε να βελτιώσουμε τον χρόνο αντίδρασης στα πέναλτι (τερματοφύλακας). Ξεκινάμε με την τελειοποίηση των τεχνικών απόκρουσης και πτώσης με απλές ασκήσεις, στην συνέχεια τις εφαρμόζουμε σε γνωστή πλευρά, κατεύθυνση και δύναμη σουτ στην εστία, μετά αυξάνουμε τις πιθανές πλευρές που θα πάει το σουτ, την δύναμη και το ύψος-κατεύθυνση έως την κανονική ελεύθερη εκτέλεση.\nΒ) Με την εισαγωγή αγωνιστικών ασκήσεων και τεχνικών πρόβλεψης. Καθώς ο χρόνος αντίδρασης όπως αναφέραμε επηρεάζεται από την δυνατότητα επιλογών και το περιβάλλον, για να είναι επιτυχημένη η εξάσκηση σε σύνθετες αντιδράσεις πρέπει οι συνθήκες να είναι παρόμοιες με τον αγώνα. Ένταση, κόπωση, πίεση αντιπάλου, κινήσεις συμπαικτών και αντιπάλου πρέπει να συμπεριλαμβάνονται για βέλτιστο αποτέλεσμα. Για παράδειγμα εξάσκηση της υποδοχής με μανσέτα μετά από καρφί αντιπάλου σε άσκηση 2 vs 2 στο μισό γήπεδο βόλλευ.\nΣχετικά με την βελτίωση της πρόβλεψης υπάρχει πολύς μεγάλος όγκος πληροφορίας που μπορεί να αναφερθεί. Για λόγους συντομίας αναφέρουμε συνοπτικά ότι πρέπει ο αθλητής να μάθει να επικεντρώνεται σε σημεία της κίνησης του αντιπάλου που προδίδουν το τι θα κάνει. Επικέντρωση της προσοχής σε λάθος σημείο οδηγεί σε καθυστέρηση αντίδρασης. Για παράδειγμα οι elite τενίστες παρατηρούν την κατεύθυνση της μπάλας κατά το πέταγμα της στον αέρα στο σερβίς, στο ποδόσφαιρο ο τερματοφύλακας επικεντρώνεται στο πόδι στήριξης του αντιπάλου πριν κάνει το σουτ. Επίσης ο αμυντικός δεν κοιτάει τα πόδια του αντιπάλου στις προσποιήσεις αλλά που κινείται ο κορμός του. Αυτά τα σημεία αποτελούν «ειδική» γνώση κάθε αθλήματος και είναι πολύ χρήσιμο να τα γνωρίζει ο κάθε αθλητής. Στην συνέχεια να αρχίσει να τα συμπεριλαμβάνει στις ασκήσεις τακτικής και στους αγώνες για την ταχύτερη δυνατή αντίδραση.\nΌπως αναφέραμε ο χρόνος αντίδρασης δεν περιλαμβάνει τον χρόνο κίνησης έως την ολοκλήρωση της προσπάθειας. Ο χρόνος κίνησης απαιτεί άλλη προπονητική προσέγγιση με μεθόδους ενίσχυσης της αρχικής δύναμης, του ρυθμού ανάπτυξης δύναμης και της ταχύτητας. Χρήσιμο και πιο σύνηθες είναι να συνδυάζεται η εξάσκηση του χρόνου αντίδρασης με τις ταχυδυναμικές ασκήσεις καθώς αποτελούν φυσική αλληλουχία και είναι απαραίτητες για την ολοκλήρωση με ταχύτητα και επιτυχία μίας αθλητικής κίνησης σε αγωνιστικές καταστάσεις που απαιτείται.\nΓια περισσότερα άρθρα σαν και αυτό δείτε το blog μας workoutintelligence.com/fitness-ygeia-apodosi-blog\nAbernethy, Bruce & Schorer, Jörg & Jackson, Robin & Hagemann, Norbert. (2012). Perceptual Training Methods Compared: The Relative Efficacy of Different Approaches to Enhancing Sport-Specific Anticipation. Journal of experimental psychology. Applied. 18. 143-53. 10.1037/a0028452.\nHorstmann G. The psychological refractory period of stopping. J Exp Psychol Hum Percept Perform. 2003 Oct;29(5):965-81. doi: 10.1037/0096-1523.29.5.965. PMID: 14585017.\nKrzepota J, Stępiński M, Zwierko T. Gaze Control in One Versus One Defensive Situations in Soccer Players With Various Levels of Expertise. Percept Mot Skills. 2016 Dec;123(3):769-783. doi: 10.1177/0031512516664903. Epub 2016 Aug 23. PMID: 27555366.\nRichard A. Schmidt & Tim Lee & Carolee Winstein & Gabriele Wulf & Howard Zelaznik - Motor Control and Learning_ A Behavioral Emphasis. 6-Human Kinetics, Inc. (2018)\nNSCA -National Strength & Conditioning Association, Mike McGuigan-Developing power-Human Kinetics (2017)


Δωρεάν Κάρτα Μέλους Limited Up to Jan16 - fygamediakopesfygamediakopes\nΚερδίστε ΔΩΡΕΑΝ 3ήμερο για 2 άτομα στα Ζαγοροχώρια, στο 4* ξενοδοχείο Hotel Ντοβρά!! (με κλήρωση)\nΜε την κάρτα μέλους Limited γίνεστε και εσείς μέλος στο μεγαλύτερο club διακοπών στην Ελλάδα με περισσότερα από 100.000 μέλη και αποκτάτε πρόσβαση στο δίκτυο με τα συμβεβλημένα ξενοδοχεία του fygamediakopes.gr με εγγυημένο κόστος διανυκτέρευσης από 12€ ως 17€ το άτομο. Ταυτόχρονα με την εγγραφή σας για την κάρτα μέλους Limited αυτόματα λαμβάνετε μέρος και στην κλήρωση για το ΔΩΡΕΑΝ 3ήμερο για 2 άτομα στα Ζαγοροχώρια, στο 4* ξενοδοχείο Hotel Ντοβρά. Το 3ήμερο έχει ανοιχτή ημερομηνία μέχρι 30/04/2016 (εκτός εορτών/αργιών) και η κλήρωση θα πραγματοποιηθεί στις 01/02/2016. Τα αποτελέσματα της κλήρωσης θα ανακοινωθούν στη σελίδα μας στο facebook.com/fygamediakopes.gr. Μην χάνετε χρόνο εγγραφείτε τώρα και κερδίστε διπλά. Στην κλήρωση θα λάβουν μέρος όσες εγγραφές έχουν πραγματοποιηθεί από 04/01/2016 μέχρι 31/01/2016 και έχουν κάνει Like στην σελίδα μας.


Τρίτο Διεθνές Συμπόσιο «Η Θράκη στη Ρωμαϊκή περίοδο και την Ύστερη Αρχαιότητα» - Η ΠΑΤΡΙΔΑ\nΤρίτο Διεθνές Συμπόσιο «Η Θράκη στη Ρωμαϊκή περίοδο και την Ύστερη Αρχαιότητα»\nΟι εργασίες του Συμποσίου θα διεξαχθούν στο κτίριο του Ιδρύματος Παπανικολάου στην Κομοτηνή. Το Συμπόσιο χρηματοδοτήθηκε από το Υπουργείο Πολιτισμού και Αθλητισμού και την Περιφέρεια Ανατολικής Μακεδονίας – Θράκης με τη στήριξη της Κοινωφελούς Επιχείρησης Πολιτισμού, Παιδείας και Αθλητισμού του Δήμου Κομοτηνής.\nΚάντε κλικ έδω για να δείτε το πρόγραμμα του συνεδρίου PROGRAMME\nΑναπλ. Καθ. L. Vagalinski (lvagalin@techno-link.com), Καθ. D. Boteva (botevadilyana@yahoo.com),\nDr Δ. Τριαντάφυλλος, Επίτιμος Έφορος Αρχαιοτήτων (triantd@hotmail.com)\nDr Π. Αδάμ-Βελένη, Γεν. Διευθύντρια Αρχαιοτήτων και Πολιτιστικής Κληρονομιάς (pveleni@culture.gr)\nDr Κ. Καλλιντζή, Προϊσταμένη Εφορείας Αρχαιοτήτων Ξάνθης (kkallintzi@culture.gr)\nΧ. Καραδήμα, Προϊσταμένη Εφορείας Αρχαιοτήτων Ροδόπης (chkaradima@culture.gr)\nΜ.-Γ. Παρισάκη, Κύρια Ερευνήτρια στο Ινστιτούτο Ιστορικών Ερευνών του Εθνικού Ιδρύματος Ερευνών (gparis@eie.gr)\nΗ. Σβέρκος, Επίκουρος Καθ., Τμήμα Ιστορίας Ιονίου Πανεπιστημίου (sverkos@otenet.gr)\nDr Δ. Τερζοπούλου, Προϊσταμένη Εφορείας Αρχαιοτήτων Έβρου (dterzopoulou@culture.gr)\nΦ. Παρδαλίδου, Προϊσταμένη Τμήματος Προϊστορικών και Κλασικών Αρχαιολογικών Χώρων, Μνημείων και Αρχαιολογικών Έργων Εφορείας Αρχαιοτήτων Έβρου (feniapar@hotmail.com)\nΜ. Τασακλάκη, Υποψήφια Διδάκτωρ Αρχαιολογίας, Εφορεία Αρχαιοτήτων Ροδόπης (mtasaklaki@culture.gr)\nΜ. Χρυσάφη, Υποψήφια Διδάκτωρ Αρχαιολογίας, Προϊσταμένη Τμήματος Προϊστορικών και Κλασικών Αρχαιολογικών Χώρων, Μνημείων και Αρχαιολογικών Έργων Εφορείας Αρχαιοτήτων Ξάνθης (mchrysafi@culture.gr)\nPrevious Αποζημιώσεις για τους πληγέντες αγρότες, ζήτησε ο Αντιπεριφερειάρχης Νίκος Τσαλικίδης, σε συνάντηση φορέων με τον ΥΠΑΑΤ\nNext Ο Benjamin Hendrickx εντάχθηκε στην οικογένεια των Επίτιμων Διδακτόρων του Τμήματος Ιστορίας & Εθνολογίας του Δ.Π.Θ.


Μπανάκια (Μπανιέρα) Μωρού Με Βάση Για ¶νετο Μπάνιο | Palibaby (NEONATO)\nΒρεφική μπανιέρα μωρού Λευκή Surf ΝΕΟΝΑΤΟ\nΑνατομικός & Αντιολισθητικός σχεδιασμός για να κάνετε εύκολα μπάνιο το μωρό σας.\nΕυρύχωρο με 2 ανατομικές αντιολισθητικές θέσεις (0-6 μηνών και 6-12 μηνών).\nΠοτηράκι shower για στιγμές διασκέδασης.\nΤάπα για αποστράγγιση του νερού.\nΑπολύτως μη τοξικό και ελεύθερό από φθαλικούς εστέρες (οδηγία 2005/84/CE).\nΕναρμονίζεται με το Γαλλικό πρότυπο XPS 54-04.\nΗλικία χρήσης: για μωρά έως 15 kg.\nΔιάστασεις: Μήκος=53cm , Πλάτος= 97cm, Ύψος=23cm.


"Όλα τα προαπαιτούμενα σε ένα νομοθέτημα έως 15 Οκτώβρη" - Ειδήσεις - Νέα Κρήτη\nΤώρα διαβάζετε: "Όλα τα προαπαιτούμενα σε ένα νομοθέτημα έως 15 Οκτώβρη"\n"Όλα τα προαπαιτούμενα σε ένα νομοθέτημα έως 15 Οκτώβρη"\n«Σε ένα νομοθέτημα θα συγκεντρωθούν όλα τα προαπαιτούμενα για την εκταμίευση της δόσης των 2 δισ. ευρώ, το οποίο θα έχει ψηφιστεί από τη Βουλή έως τις 15 Οκτωβρίου», σημείωσε η κυβερνητική εκπρόσωπος Όλγα Γεροβασίλη σε γνωστό ραδιοφωνικό σταθμό σήμερα.\n«Έως την Παρασκευή, 9 Οκτωβρίου, οι νομοπαρασκευαστικές επιτροπές των υπουργείων θα παραδώσουν τα μέτρα που υποχρεούνται να έχουν, από την πλευρά του μνημονίου και της συμφωνίας, όπως έχει ζητήσει ο πρωθυπουργός», υπογράμμισε η Όλγα Γεροβασίλη.\n«Θα μαζευτούν όλα αυτά και θα γίνει ένα νομοθέτημα, με την έννοια ότι ο χρόνος επιβάλλει να είναι ένα, και θα πρέπει να έχει ψηφιστεί περίπου έως τις 15 Οκτωβρίου, για να προχωρήσουμε στην πρώτη αξιολόγηση» υποστήριξε χαρακτηριστικά η κυβερνητική εκπρόσωπος.\nΠαράλληλα, όπως διευκρίνισε «είναι μία γρήγορη διαδικασία, για να φτάσουμε στην πρώτη αξιολόγηση. Ο στόχος είναι διπλός, σ' αυτήν τη φάση. Ο ένας είναι ότι ανοίγει ο διάλογος για το χρέος, όπως έχει διατυπωθεί από όλες τις πλευρές, και το δεύτερο, το ίδιο εξαιρετικά σημαντικό για τη σταθερότητα της οικονομίας και τη βιωσιμότητα της συμφωνίας, είναι η ανακεφαλαιοποίηση των τραπεζών».\nΑναφορικά για τον ΦΠΑ 23% στην εκπαίδευση, κ. Γερβασίλη δήλωσε πως «δεν είναι οριστικοποιημένα τα ισοδύναμα από το οικονομικό επιτελείο, όσο εγώ γνωρίζω. Θα είναι στο αμέσως επόμενο διάστημα. Αυτή είναι η διαβεβαίωση που έχουμε και η άποψη και κατεύθυνση του πρωθυπουργού που έχει δοθεί στο οικονομικό επιτελείο. Να υπάρξουν ισοδύναμα, τα οποία θα επιτρέψουν να μην εφαρμοστεί αυτό το μέτρο».\nΤέλος, αναφορικά για τις αλλαγές στον εκλογικό νόμο, η κ. Γεροβασίλη ανέφερε πως «είναι ένας πλατύς διάλογος που χρειάζεται να γίνει και θα γίνει, σε σχέση με το πολιτικό μας σύστημα, γενικά, για τον εκλογικό νόμο και την αναθεώρηση του Συντάγματος. Έχει προαναγγελθεί από τον πρωθυπουργό ότι η επόμενη Βουλή θα είναι αναθεωρητική και εμείς θέλουμε την αλλαγή του εκλογικού νόμου, συνταγματικά κατοχυρωμένη».


Βάσω Λασκαράκη: Το τέλος του γάμου της με τον Γιάννη Τσιμιτσέλη & η σχέση με τον Λευτέρη Σουλτάτο\nΗ Βάσω Λασκαράκη βρέθηκε καλεσμένη στην εκπομπή "Καλύτερα δε γίνεται" και μίλησε για όσα έχουν συμβεί στη ζωή της, τα τελευταία χρόνια.\nΗ ηθοποιός μίλησε τόσο για τη σχέση της με τον Γιάννη Τσιμιτσέλη και την απόφαση τους να χωρίσουν, αλλά και για τον νέο της δεσμό με τον Λευτέρη Σουλτάτο.\nΑρχικά ανέφερε πως: «Εγώ αποφάσισα τον προηγούμενο χρόνο της ζωής μου ότι οι κύκλοι κλείνουν και ανοίγουν, είτε για καλό, είτε για κακό. Κάποια πράγματα μπορεί να μας φαίνονται δυσάρεστα, μπορεί να εξελιχθούν μετά με άλλο τρόπο. Η ζωή μας επιφυλάσσει πάρα πολλές εκπλήξεις. Είτε αρνητικές, είτε θετικές. Όλα τα πράγματα έχουν δύο όψεις, δεν είναι μόνο άσπρο η μαύρο και η ζωή συνεχίζεται, όταν δεν υπάρχουν ειδικά προβλήματα υγείας, που είναι τα πιο σοβαρά προβλήματα, όλα τα άλλα ξεπερνιούνται. Σίγουρα υπάρχουν στεναχώριες, υπάρχουν δύσκολες στιγμές. Δεν είναι εύκολα πράγματα αυτά όταν υπάρχουν οικογένειες και παιδιά, αλλά η ζωή συνεχίζεται.»\nΓια την απόφαση της να δημοσιοποιήσει τη σχέση της: «Δεν θέλησα να κρύψω τη νέα μου σχέση γιατί εγώ τη στιγμή που αποφάσισα να κυκλοφορήσω ελεύθερα, είχα αποφασίσει ότι αυτή είναι η επόμενη σχέση μου και θα συνεχίσω έτσι τη ζωή μου. Κλείνω τα 39 την άλλη Παρασκευή και χαίρομαι πολύ για αυτό και δεν με πειράζει καθόλου σε αυτή τη φάση της ζωής μου να κρύβομαι. Εχω περάσει ένα διαζύγιο, έχω ένα παιδί και δεν μπορώ να αναλώνομαι στο να κρύβομαι ή όχι. Έχω αποφασίσει ότι θέλω να ζήσω τη ζωή μου κανονικά και όπου με βγάλει.»\nΓια την ανακοίνωση του διαζυγίου της με τον Γιάννη Τσιμιτσέλη: «Όταν βγάλαμε την ανακοίνωση, δεν μπορούσαμε να κάνουμε κάτι άλλο σε εκείνη τη φάση. Ξεκινούσε η τηλεοπτική σεζόν. Εμείς ήμασταν ήδη χωρισμένοι και κάπως έπρεπε να επικοινωνηθεί προς τα έξω γιατί θα ερχόμουν για παράδειγμα εγώ στη Ναταλία και θα με ρωτούσε τι κάνει ο Γιάννης. Τι θα έλεγα; Όλα μια χαρά; Έρχεσαι σε δύσκολη θέση. Επειδή δεν είχαμε την πρόθεση να κοροϊδέψουμε κανέναν και δεν ήμασταν σε θέση και να λέμε ψέματα, αποφασίσαμε αυτό. Έτσι όπως ξεκίνησα αυτή την πορεία, αποφάσισα και τώρα ότι δεν θέλω να κρύβομαι. Είμαι καλά και θέλω να ζω άνετα. Δεν θέλω να σκέφτομαι ποιος κρύβεται και θα με φωτογραφίσει ή τι θα πουν. Ούτως ή άλλως πάντα θα βρουν κάτι να πουν»\nΒάσω Λασκαράκη Γιάννης Τσιμιτσέλης Λευτέρης Σουλτάτος\nΕτικέτες Βάσω Λασκαράκη Γιάννης Τσιμιτσέλης Λευτέρης Σουλτάτος


«Θα βάλουμε φορτιστές ηλεκτρικών αυτοκινήτων στις κολώνες φωτισμού»: Ο δήμαρχος της Πράγας μιλά στο GOCAR - Ο Zdenek Hrib μας μιλάει για την ηλεκτροκίνηση, τις έξυπνες πόλεις και τα ηλεκτρικά πατίνια - gocar.gr - GoForward\nΜε 2,5 εκατ. κατοίκους στην μητροπολιτική της περιοχή και πάνω από 8 εκατ. επισκέπτες κάθε χρόνο, η Πράγα αποτελεί ένα χαρακτηριστικό παράδειγμα του πώς μία πόλη με ιστορία προσπαθεί να προσαρμοστεί στη σύγχρονη εποχή. Στο περιθώριο της εκδήλωσης για την παγκόσμια πρεμιέρα της νέας Skoda Octavia, συνομιλήσαμε με το Δήμαρχο της Πράγας, Zdenek Hrib.\nΟ 38χρονος πολιτικός κατέχει το αξίωμα του Δημάρχου της πρωτεύουσας της Τσεχίας από τον Νοέμβριο του 2018 και ένας από τους σημαντικότερους στόχους που έχει θέσει είναι να μεταμορφώσει την Πράγα σε μία έξυπνη πόλη, φιλική τόσο προς τους κατοίκους της και τους τουρίστες, όσο και προς το περιβάλλον.\nGOCAR: Πόσο εύκολη είναι η μεταμόρφωση μίας παλιάς ευρωπαϊκής πόλης, όπως η Πράγα, σε έξυπνη πόλη; Με βάση τις υποδομές που έχει και τον πληθυσμό που διαμένει σε αυτή;\nZdenek Hrib: Όσον αφορά τον τομέα της ηλεκτροκίνησης, σχεδιάζουμε να δημιουργήσουμε υποδομές φόρτισης, βασισμένες στις κολώνες φωτισμού της πόλης. Αυτό σημαίνει ότι δεν χρειάζεται να εμπλακούμε με άδειες κατασκευής και μπορούμε να χρησιμοποιήσουμε τις υπάρχουσες υποδομές. Είναι κάτι που μπορεί να γίνει σχετικά εύκολα. Επιπλέον οι κολώνες φωτισμού θα διαδραματίσουν ρόλο και στη δημιουργία δικτύου 5G.\nΑυτός είναι ο ένας τομέας στον οποίο εστιάζουμε. Ο άλλος είναι τα δεδομένα. Το πώς θα είναι διαθέσιμα σε τρίτους, ώστε να δημιουργηθούν νέες υπηρεσίες και εφαρμογές. Υπάρχουν πολλά δεδομένα που δεν είναι προσωπικά και άρα ευαίσθητα. Το πρόβλημα έχει να κάνει με το πώς θα είναι «ανοικτά», διότι οι πάροχοι των δεδομένων συνήθως περιορίζουν την πρόσβαση σε αυτά. Είναι αντικείμενο σύμβασης ανάμεσα στην πόλη και τους παρόχους αυτών των υπηρεσιών, προκειμένου να εξασφαλιστεί η κυριαρχία των δεδομένων. Αυτό σημαίνει ότι η δημοτική αρχή θα μπορεί να χρησιμοποιεί τα δεδομένα για όποιο σκοπό επιθυμεί.\nGOCAR: Τροχαία ατυχήματα με ηλεκτρικά πατίνια σε αρκετές ευρωπαϊκές πόλεις έχουν ανοίξει τη συζήτηση γύρω από τους κανόνες που πρέπει να τεθούν στην ενοικίαση και τη χρήση τους. Ποια είναι η θέση σας σχετικά με αυτό το θέμα;\nZdenek Hrib: Πρόσφατα ακυρώσαμε το μνημόνιο συνεργασίας με την εταιρεία ενοικίασης e-scooter Lime. Θεωρούμε απαραίτητο ο πάροχος τέτοιων υπηρεσιών να αναλαμβάνει την ευθύνη για τις ενέργειες των πελατών του. Π.χ. στον τομέα της αστικής ευθύνης. Είναι κάτι που πρέπει να γίνει, διαφορετικά η συνεργασία δεν μπορεί να θεωρείται επωφελής για την πόλη.\nO Zdenek Hrib (αριστερά) συνομιλεί με το Διευθύνοντα Σύμβουλο της Skoda Auto, Bernhard Maier (δεξιά) κατά τη διάρκεια της εκδήλωσης για την παγκόσμια πρεμιέρα της νέας Skoda Octavia.\nGOCAR: Κατά την άποψή σας υπάρχει επαρκής συνεργασία ανάμεσα στις μεγάλες ευρωπαϊκές πόλεις;\nZdenek Hrib: Πρόκειται να επισκεφθώ την Βαρκελώνη με αφορμή την έκθεση Smart City. Εκεί θα συζητήσουμε με εκπροσώπους άλλων δήμων την πιθανότητα συνεργασίας. Αδιαμφισβήτητα, ορισμένες λύσεις στον τομέα των smart cities μπορούν να μεταδοθούν από την μία πόλη στην άλλη.\nGOCAR: Πώς φαντάζεστε την ιδανική ευρωπαϊκή πόλη των επομένων δεκαετιών; Τα αυτοκίνητα να είναι έξω από το κέντρο τους και μέσα σε αυτό π.χ. μόνο πεζοί, ποδήλατα και ηλεκτρικά πατίνια;\nZdenek Hrib: Εξαρτάται από την πόλη. Σε γενικές γραμμές η Πράγα διαθέτει ανεπτυγμένο δίκτυο μέσων μαζικής μεταφοράς. Θέλουμε να επενδύσουμε κι άλλο στις υποδομές για τα ποδήλατα, οι οποίες μπορούν να υποστηρίξουν και τα ηλεκτρικά πατίνια. Τα αυτοκίνητα δεν θα εξαφανιστούν, θα εξακολουθήσουν να υπάρχουν μέσα στις πόλεις.


ΚΡΗΤΗ & ΑΠΑΝΤΑΧΟΥ ΚΡΗΤΕΣ: 25η Αυγούστου: Μια αποφράδα μέρα του 1898 για το Ηράκλειο\nΠαιδιά, βρέφη, άνδρες και έγκυες γυναίκες θανατώνονται με τον πιο φρικτό τρόπο. Καίνε ακόμα και λεηλατούν ό,τι βρίσκεται στο πέρασμά τους. Μεταξύ των άλλων σκοτώνουν και 17 Άγγλους στρατιώτες κι ένα Άγγλο αξιωματικό. Καίνε το αγγλικό, το γερμανικό, το ισπανικό και το αμερικανικό προξενείο και σκοτώνουν τον υποπρόξενο της Αγγλίας Λυσίμαχο Καλοκαιρινό. Οσα εμπορεύματα και τιμαλφή είχαν συγκεντρωθεί στα προξενείά για μεγαλύτερη ασφάλεια, κάηκαν ή αποτέλεσαν αντικείμενο διαρπαγής από το μαινόμενο τουρκικό όχλο. Το παλιό Βεζίρ Τσαρσί, δηλαδή η σημερινή οδός 25ης Αυγούστου, η ονομασία της οποίας υποδηλώνει την ημέρα που διαπράχθηκαν οι σφαγές, έγινε μεταξύ των άλλων παρανάλωμα του πυρός. Το απόγευμα ένα αγγλικό πολεμικό πλοίο άρχισε να κανονιοβολεί τουρκικές συνοικίες στο Ηράκλειο, αναχαιτίζοντας κάπως τη μανία του τουρκικού όχλου. Μόνο με την κάθοδο του Τούρκου στρατιωτικού διοικητή της πόλης του Ηρακλείου Εντέμ Πασά στο λιμάνι, περιορίστηκαν οι πυροβολισμοί και οι βιαιοπραγίες. Την επόμενη μέρα άλλα εφτά αγγλικά πολεμικά πλοία αγκυροβόλησαν έξω από το λιμάνι του Ηρακλείου. Αγγλικά αγήματα αποβιβάστηκαν και συνέλαβαν τους πρωταίτιους των γεγονότων. Στρατοδικείο με Αγγλους αξιωματικούς και με συνοπτική διαδικασία καταδίκασε σε θάνατο 18 Tουρκοκρητικούς. Οι υπόλοιποι από τους 83 που είχαν συλληφθεί καταδικάστηκαν σε φυλακίσεις ή απελάθηκαν. Τρεις απ’αυτούς καταδικάστηκαν λίγο αργότερα σε θάνατο με απαγχονισμό, για αντιστάθμισμα προφανώς του ολοκαυτώματος των Χριστιανών.Τα πτώματα των Τούρκων παρέμεναν στις αγχόνες και σε κοινή θέα για τρία μερόνυχτα. Τα πάντα μαρτυρούσαν ότι η αποτρόπαιη αυτή εξέγερση ήταν προσχεδιασμένη.\n“...Το Μεγάλο Κάστρο είχε τέσσερις καστρόπορτες. Kάθε ηλιοβασίλεμα οι Τούρκοι τις κλείδωναν και κανένας δεν μπορούσε πια, όλη τη νύχτα, μήτε να μπει μήτε να βγει οι λιγοστοί χριστιανοί που ήταν μέσα, έπεφταν έτσι στη φάκα· σαν έβγαινε πάλι ο ήλιος, άνοιγαν. Μπορούσαν λοιπόν οι Τούρκοι τη νύχτα, όσο ήταν διπλοκλειδωμένες οι καστρόπορτες, να κάμουν σφαγή γιατί μέσα στην πολιτεία οι Τούρκοι ήταν πιο πολλοί, κι είχαν και το τούρκικο ασκέρι.\nΈτσι πέρασε η νύχτα, ξημέρωσε, έπεσε η βουή, ο θάνατος αλάργαρε. Ανοίξαμε με προσοχή την πόρτα, προβάλαμε έξω το κεφάλι, μερικές γειτόνισσες είχαν κρυφανοίξει δειλά το παράθυρο, κι ερευνούσαν το δρόμο…\nΈγραψα τη λέξη “σφαγή”, και σηκώθηκε η τρίχα μου, γιατί η λέξη αυτή, τότε που ήμουν παιδί, δεν ήταν πέντε γράμματα της αλφαβήτας, κολλημένα το ένα πλάι στο άλλο, ήταν βουή μεγάλη, και πόδια που κλωτσούσαν τις πόρτες, και πρόσωπα φριχτά, που κρατούσαν ανάμεσα στα δόντια τους ένα μαχαίρι, κι ολούθε στη γειτονιά γυναίκες που σκλήριζαν κι άντρες που πίσω από τις πόρτες, γονατιστοί, γέμιζαν το ντουφέκι. Και μερικές άλλες λέξεις, για μας που ζούσαμε παιδιά την εποχή εκείνη στην Κρήτη, στάζουν αίμα πολύ, και δάκρυο, κι απάνω τους είναι σταυρωμένος αλάκερος λαός, οι λέξες: ελευτερία, Αι Μηνάς, Χριστός, επανάσταση…”.\nΣτο φύλλο της 31/8/1898 γράφει σχετικά: “Η επίκλησις της “Εστίας” υπέρ του πένθους των ατυχων προσφύγων του Ηρακλείου, ευρίσκει καθ’ημέραν και πλειοτέραν ηχώ εις τας ψυχάς των ευαισθήτων και των φιλανθρώπων.\nΑναρτήθηκε από Kathy Papastephanaki στις 11:38 π.μ.


Κορωνοϊός: 1.615 νέα κρούσματα στην Κρήτη – Τα 187 στο Ρέθυμνο | RethNea.gr\nΚορωνοϊός: 1.615 νέα κρούσματα στην Κρήτη – Τα 187 στο Ρέθυμνο\n01/03/2022 | 16:51\nΤα νέα εργαστηριακά επιβεβαιωμένα κρούσματα της νόσου που καταγράφηκαν τις τελευταίες 24 ώρες είναι 17.176, εκ των οποίων 45 εντοπίστηκαν κατόπιν ελέγχων στις πύλες εισόδου της χώρας. Ο συνολικός αριθμός των κρουσμάτων ανέρχεται σε 2.438.872 (ημερήσια μεταβολή +0.7%), εκ των οποίων 49.5% άνδρες.\nΑπό αυτά, τα 1.615 εντοπίστηκαν στην Κρήτη και συγκεκριμένα: 238 στα Χανιά, 187 στο Ρέθυμνο, 1.052 στο Ηράκλειο και 138 στο Λασίθι.\nΜε βάση τα επιβεβαιωμένα κρούσματα των τελευταίων 7 ημερών, 285 θεωρούνται σχετιζόμενα με ταξίδι από το εξωτερικό και 2.007 είναι σχετιζόμενα με ήδη γνωστό κρούσμα.\nΟι νέοι θάνατοι ασθενών με COVID-19 είναι 52, ενώ από την έναρξη της επιδημίας έχουν καταγραφεί συνολικά 25.914 θάνατοι. Το 95.1% είχε υποκείμενο νόσημα ή/και ηλικία 70 ετών και άνω.\nΟ αριθμός των ασθενών που νοσηλεύονται διασωληνωμένοι είναι 408 (64.2% άνδρες). Η διάμεση ηλικία τους είναι 67 έτη. To 89.7% έχει υποκείμενο νόσημα ή/και ηλικία 70 ετών και άνω. Μεταξύ των ασθενών που νοσηλεύονται διασωληνωμένοι, 291 (71.32%) είναι ανεμβολίαστοι ή μερικώς εμβολιασμένοι και 117 (28.68%) είναι πλήρως εμβολιασμένοι. Από την αρχή της πανδημίας έχουν εξέλθει από τις ΜΕΘ 4.274 ασθενείς.\nΟι εισαγωγές νέων ασθενών Covid-19 στα νοσοκομεία της επικράτειας είναι 299 (ημερήσια μεταβολή +7.17%). Ο μέσος όρος εισαγωγών του επταημέρου είναι 303 ασθενείς.\nTags: COVID-19, Κορονοΐός, ΡΕΘΥΜΝΟ, ροή, ροή featured


ΚΑΘΗΜΕΡΙΝΟ ΡΟΥΚΟΥΜΟΥΚΟΥ: Θαυμάστριες πέταξαν τα σουτιέν τους στον Ενρίκε Ιγκλέσιας\nΘαυμάστριες πέταξαν τα σουτιέν τους στον Ενρίκε Ιγκλέσιας\nΕξαλλος ο πρόεδρος της χώρας, απειλεί με βουρδουλιές\nΘαυμάστριες πέταξαν τα σουτιέν τους στον τραγουδιστή Ενρίκε Ιγκλέσιας την ώρα που τραγουδούσε και τώρα, οι διοργανωτές της συναυλίας κινδυνεύουν να υποβληθούν στο μαρτύριο του μαστιγώματος.\nΤο περιστατικό έγινε στη Σρι Λάνκα, στην Ινδία και ο πρόεδρος της περιοχής,Μαϊθριπάλα Σιρισένα, έγινε έξω φρενών. Συγκεκριμένα, ο ίδιος χαρακτήρισε τις γυναίκες στην συναυλία απολίτιστες και ζήτησε να επιβληθεί αυστηρή τιμωρία στους διοργανωτές της συναυλίας, προτείνοντας μάλιστα να μαστιγωθούν με τοξικές ουρές από δηλητηριώδη σαλάχια. Η σκληρή αυτή τιμωρία εφαρμόζοταν τα παλαιότερα χρόνια σε σκληρούς εγκληματίες της χώρας.\nΝα σημειωθεί πως η συναυλία διοργανώθηκε από την εταιρεία Live Events. Οι βασικοί μέτοχοι της εταιρείας Mahela Jayawardene και Kumar Sangakkara, και σταρ του κρίκετ, έβγαλαν ανακοίνωση τη Δευτέρα μέσα από την οποία δηλώνουν «σοκαρισμένοι και λυπημένοι» για όσα έγιναν στις 20 Δεκεμβρίου και ζητούν συγγνώμη για την «αρνητική εμπειρία».